காவிரி மேலாண்மை வாரியம் அமைக்க வலியுறுத்தி வரும் 23ம் தேதி திமுக மற்றும் அதன் தோழமை கட்சிகளின் சார்பில் , மாவட்ட தலைநகரங்களில் மனித சங்கிலி போராட்டம் நடத்தப்படும் என ஸ்டாலின் அறிவித்துள்ளார் . காவிரி மேலாண்மை வாரியம் அமைக்க வலியுறுத்தி தமிழகத்தில் போராட்டங்கள் வலுத்துவருகின்றன . கடந்த ஒன்றாம் தேதி நடந்த திமுக தலைமையிலான தோழமை கட்சிகளின் கூட்டத்தில் எடுக்கப்பட்ட முடிவின்படி , 5ம் தேதி முழு அடைப்பு போராட்டம் நடத்தப்பட்டது . அதன்பிறகு 6ம் தேதி நடந்த கூட்டத்தில் எடுக்கப்பட்ட முடிவின்படி , சென்னை வந்த பிரதமர் மோடிக்கு எதிராக கருப்பு கொடி காட்டும் போராட்டம் நடைபெற்றது . தமிழக எதிர்க்கட்சி தலைவர்கள் , பிரதமரை சந்திக்க அனுமதி பெற்றுத்தருமாறும் மேலாண்மை வாரியத்தை அமைக்க பிரதமருக்கு வலியுறுத்துமாறும் ஆளுநரிம் மனு அளிக்கப்பட்டது . இந்நிலையில் , அடுத்தகட்ட நடவடிக்கை குறித்து விவாதிக்க நேற்று சென்னை அண்ணா அறிவாலயத்தில் திமுக செயல் தலைவர் ஸ்டாலின் தலைமையில் தோழமை கட்சிகளின் கூட்டம் நடைபெற்றது . இதில் , திராவிடர் கழகம் , தமிழ்நாடு காங்கிரஸ் கமிட்டி , விடுதலை சிறுத்தைகள் , மார்க்சிஸ்ட் , இந்திய கம்யூனிஸ்ட் , மனிதநேய மக்கள் கட்சி , இந்திய யூனியன் முஸ்லீம் லீக் ஆகிய கட்சிகளின் தலைவர்கள் கலந்துகொண்டனர் . கூட்டத்துக்குப் பிறகு செய்தியாளர்களிடம் பேசிய ஸ்டாலின் , மேலாண்மை வாரியம் அமைக்க வலியுறுத்தி வரும் 23ம் தேதி அனைத்து மாவட்ட தலைநகரங்களிலும் மாலை 4 மணி முதல் 5 மணி வரை மனித சங்கிலி போராட்டம் நடைபெறும் என தெரிவித்தார் . மேலும் , ஸ்டெர்லைட் ஆலையிடம் பணம் பெற்றதாக கூறுபவர்கள் , யார் யார் பணம் பெற்றார்கள் என்ற பட்டியலையும் வெளியிட வேண்டும் என ஸ்டாலின் வலியுறுத்தினார் .


கவிஞர் வைரமுத்து மீது பாடகி சின்மயி பாலியல் புகார் சொன்னது திரையுலகினரையும்ம் , ரசிகர்களையும் உலுக்கியது . இதற்கு ஆதரவாகவும் எதிராகவும் பலர் சமூக வலைத்தளங்களில் விவாதங்களை நடத்தி வருகிறார்கள் . மேலும் சின்மயியை யாரோ தூண்டி விட்டு இப்படி பேச வைக்கிறார்கள் என்று நடிகர் ராதாரவி கருத்து தெரிவித்தார் . இந்த நிலையில் ' கடைக்குட்டி சிங்கம் ' , ' பரியேறும் பெருமாள் ' உள்ளிட்ட பல படங்களில் குணச்சித்திர வேடங்களில் நடித்துள்ள நடிகர் மாரிமுத்து , இணையதளத்துக்கு அளித்துள்ள பேட்டி ஒன்றில் வைரமுத்து - சின்மயி குறித்து சர்ச்சை கருத்தை வெளியிட்டார் . அது வீடியோவாக சமூக வலைத்தளங்களில் பரவி வருகிறது . மாரிமுத்து அளித்த பேட்டியில் , " ஜவுளி கடையில் திருடினார் என்றும் கூறினால் தான் புகார் . பெண்ணை அழைப்பது எப்படி தவறாகும் . வைரமுத்து ஒரு ஆண் . அவர் ஒரு ஆணை அழைத்தாள் அது தவறு . பெண்ணை அழிப்பதில் என்ன தவறு இருக்கிறது . விருப்பம் உள்ளவர்கள் படுக்கைக்கு வருவார்கள் . விருப்பம் இல்லாதவர்கள் வெளியே செல்வார்கள் . இந்த பாலியல் விவகாரத்தில் வைரமுத்து புகழுக்கு சிறிதளவு கூட இழுக்கு வர வாய்ப்பு இல்லை . அவர் தமிழுக்கு செய்துள்ள தொண்டு ஏராளம் " . என்று கூறியுள்ளார் . இந்த பேச்சு சர்ச்சசையை ஏற்படுத்தியுள்ளது . நடிகர் சித்தார்த் , " பரியேறும் பெருமாள் படத்தில் கெட்டவனாக நன்றாக நடித்தார் என்று நினைத்தேன் . இப்படி பேசி இருக்கிறாரே " என்று அவரை வன்மையாக கண்டிப்பது போல் கூறியுள்ளார் . மேலும் சமூக வலைத்தளங்களில் மாரிமுத்துவுக்கு எதிராக பலர் தங்களுடைய எதிர்ப்புகளை தெரிவித்து வந்தாலும் . . . சிலர் அவருக்கு ஆதரவாக கருத்துக்களை பதிவு செய்து வருகிறார்கள் என்பது குறிப்பிடத்தக்கது .


திருநெல்வேலியில் ரசிகர்களை சந்தித்து தீரன் திரைப்படம் குறித்து சுவாரசியமாக கலந்துரையாடினார் நடிகர் கார்த்தி . தீரன் திரைப்படம் சமீபத்தில் வெளியானது . இந்தப் படம் குறித்து படத்தின் கதாநாயகன் கார்த்தி , தனது ரசிகர்களை சந்தித்து கலந்துரையாடும் நிகழ்ச்சி திருநெல்வேலி திரையரங்கில் நேற்று நடைபெற்றது . அந்தச் சந்திப்பின்போது கார்த்தி கூறியதுஃ " தீரன் திரைப்படம் காவல்துறையினரை கௌரவிக்கும் வகையில் எடுக்கப்பட்டது . காவலர்கள் படும் சிரமங்கள் , இரவு ரோந்து பணி மேற்கொள்ளும் காவலர்களின் கஷ்டம் ஆகியவற்றை உணர்த்துவதுடன் நேர்மையான காவல்துறை அதிகாரிகளை கௌரவிக்கும் வகையில் இந்த படம் அமைந்துள்ளது . இந்தத் திரைப்படம் ரசிகர்களின் ஏகோபித்த ஆதரவைப் பெற்றுள்ளது . அதற்காக ரசிகர்களுக்கு நன்றித் தெரிவித்துக் கொள்கிறேன் " என்று அவர் தெரிவித்தார் .


2 ஜி அலைவரிசை முறைகேட்டு வழக்கில் , இன்று வழங்கப்பட்ட தீர்ப்பு குறித்து பலர் கருத்து தெரிவித்து வரும் போது , இந்த வழக்கை கடும் சிரமங்களுக்கு இடையே வெகுநாட்களாகப் பின் தொடர்ந்தனர் சிலர் . , யான ராஜீவ் சந்திரசேகர் , பத்திரிகையாளர்கள் ஷாலினி சிங் , ஜே . கோபிகிருஷ்ணன் , சுனில் ஜெயின் உள்ளிட்டோர் இருந்தனர் . இன்று , கீழமை நீதிமன்றமான சிபிஐ சிறப்பு நீதிமன்றம் , சிபிஐ தான் தாக்கல் செய்த வழக்கை , சந்தேகத்துக்கு இடமின்றி நிரூபிக்கத் தவறியதால் , ஆ . ராசா மற்றும் கனிமொழி ஆகியோர் விடுதலை செய்யப்பட்டு விட்டனர் . இந்தத் தீர்ப்பு குறித்து , தங்கள் டிவிட்டர் பதிவுகளில் , வெளிப்படையாகவே பலத்த அதிர்ச்சிகளை வெளியிட்டு வருகின்றனர் மேற்சொன்ன நபர்கள் மற்றும் பலர் . ஆனால் இந்தத் தீர்ப்பை வைத்துக் கொண்டு திசைதிருப்பி முற்றிலும் மாற்றிப் போட காங்கிரஸ் எவ்வாறு முயல்கிறது என்பதைக் குறித்தும் அவர்கள் தங்கள் கருத்துகளைப் பகிர்ந்து வருகின்றனர் . சுனில் ஜெய்ன் , ஃபினான்சியல் எக்ஸ்பிரஸின் மேனேஜிங் எடிட்டர் . இவர் தனது டிவிட்டர் பதிவுகளில் , இந்த வழக்கில் காங்கிரஸின் தகிடுதத்தங்களை புட்டுப் புட்டு வைக்கிறார் . காரணம் , தங்கள் மீது ஒரு குற்றச்சாட்டு எழும்போது , தங்கள் மீதே ஒரு விசாரணை வைக்க , தங்கள் தரப்பு விசாரணை நிறுவனத்தின் மூலம் , தங்கள் ஆட்களை வைத்தே விசாரணை நடத்தி , ஒரு தீர்ப்பையும் கொடுக்க வைத்துக்கொண்டிருக்கும் காங்கிரஸ் , இப்போது தங்கள் மீது குறை எதுவும் இல்லை என்று தீர்ப்பை திசை திருப்பி வருகிறது என்று டிவிட்டர் பதிவுகளில் சிலர் வெளிப்படையாகக் கருத்துகளைத் தெரிவித்து வருகின்றனர் . இதனிடையே , சுயேச்சை எம் . பி . , யான ராஜீவ் சந்திரசேகர் , தனது டிவிட்டர் பதிவில் இவ்வாறு குறிப்பிட்டுள்ளார் . “10 வருடம் முன்னர் , 2007ல் 2ஜி முறைகேட்டை முதல் முதலில் எதிர்கொண்ட முதல் எம் . பி . , அப்போது நான்தான் . யாருடைய ஆதரவும் இல்லாமல் , நாடாளுமன்ற சுயேச்சை உறுப்பினராக , இதை நான் எதிர்கொண்டேன் . அப்போது மிகச் சில ஊடகங்களே இதை வெளியிட்டன . நான் அப்போது குறிவைக்கப் பட்டேன் . மிரட்டப்பட்டேன் . ஆனால் , நான் இதில் பின்வாங்காமல் , என் அளவில் உறுதியாக இருந்தேன் . காரணம் , சுப்பிரமணிய சுவாமி இதை முக்கியமான ஒன்றாக எடுத்துக் கொண்டார் . இதனை உச்ச நீதிமன்றத்துக்கு எடுத்துச் சென்றார்” என்று கூறியிருக்கிறார் ராஜீவ் சந்திரசேகர் . இந்தத் தீர்ப்பு குறித்து , எம் . பி . , ராஜீவ் சந்திரசேகர் தனது அதிருப்தியை முதலில் டிவிட்டர் பதிவில் வெளிப்படுத்தினார் . 2007ல் தான் எப்படி தனி ஒருவனாக இந்த முறைகேட்டை எதிர்கொண்டேன் என்பதையும் , தனக்கு எந்தவித உதவியும் இல்லாத நிலையிலும் தான் செயல்பட்ட விதத்தையும் அவர் குறிப்பிட்டிருந்தார் . இந்த விவகாரம் குறித்து அவர் முன்னர் எழுதிய கட்டுரை ஒன்றில் , 2ஜி முறைகேட்டை , ஒயிட்காலர் க்ரைம் எனும் வகையில் , நுட்பம் மிகுந்த அறிவாளிகளின் குற்றம் எனும் வகையில் விசாரணை செய்யப்பட்டு , அணுகப் படவேண்டும் என்று குறிப்பிட்டிருந்தார் . இந்த முறைகேட்டை உறுதியாக அணுகி , இதில் ஈடுபட்டவர்கள் அனைவரையும் இதே ரீதியில் விசாரிக்க வேண்டும் என்று குறிப்பிட்டிருந்தார் . அவரது இந்தக் கருத்து , ஹிந்துஸ்தான் டைம்ஸ் பத்திரிகையில் 2010 , மே 18ஆம் தேதி அவர் எழுதிய கட்டுரையில் பதிவு செய்யப்பட்டுள்ளது . இதே கட்டுரையில் , தொலைத்தொடர்பு ஒழுங்குமுறை ஆணையமான ட்ராயின் தனித்துவ செயல்பாட்டைக் குறிப்பிட்ட அவர் , பணி ஓய்வு பெற்ற அதிகாரிகள் அல்லது அதிகார வளையத்தில் பணியில் இருப்போரை முக்கியமாகக் கருதி , அவர்களை அதிகார மையமாக அரசியலுக்கு அணுக்கமாக இருப்போராகக் கருதவேண்டும் என்று குறிப்பிட்டுள்ளார் . இன்று வெளியான தீர்ப்பு சமூக வலைதளங்களில் பரவலான பின்னர் , தனது டிவிட்டர் பதிவில் மீண்டும் ஒரு கருத்தைப் பதிவு செய்தார் ராஜீவ் சந்திரசேகர் . இந்தத் தீர்ப்புக்காக யாரும் ஏமாறத் தேவையில்லை . ஏன் என்று விளக்குகிறேன் என்று குறிப்பிட்டு , இன்று வெளியிடப்பட்ட ஒரு தீர்ப்பானது அரசு தொடர்பான 4 நபர்களின் மீதான நிதி முறைகேடு குற்றச்சாட்டுகள்தான் ! ஆனால் , கடந்த 2012ல் உச்ச நீதிமன்றத்தில் அளிக்கப்பட்ட தீர்ப்பைப் பார்க்க வேண்டும் . விசாரணை நீதிமன்றம் அரசுத் தரப்பினால் இந்தக் குற்றச்சாட்டுக்களை நிரூபிக்க முடியவில்லை எனக் கூறியபோது , தன்னைக் குறை கூறிக் கொண்டிருக்கும் இந்த முறைகேட்டில் இருந்து விசாரணை நீதிமன்றமும் முரண்படாமல் இருந்தது . அது பிப் . 2012ல் உச்ச நீதிமன்றத்தில் அளித்த தீர்ப்பில் வெளிப்பட்டது . அப்போது , 2ஜி முறைகேட்டில் சிக்கிய தகுதியற்ற நிறுவனங்களுக்கு வழங்கப்பட்ட அனைத்து உரிமங்களையும் ரத்து செய்து , மீண்டும் ஏல முறையில் உரிமம் வழங்க உத்தரவிட்டது . எனவே , இந்தக் கீழமை நீதிமன்றத் தீர்ப்பை குறிப்பிட்டு , முறைகேடே நடக்கவில்லை என்று குறிப்பிடும் காங்கிரஸ் , 2012ம் வருட உச்ச நீதிமன்ற தீர்ப்பை மறந்துவிட வேண்டாம் , அதை நினைவூட்டுகிறேன் என்று குறிப்பிட்டு டிவிட் செய்துள்ளார் ராஜீவ் சந்திரசேகர் .


விராட் கோலி ஒரு வீரராக சிறப்பாக ஆடினாலும் , அவரது கேப்டன்சியின் மீது ஏராளமான விமர்சனங்கள் எழுகின்றன . வீரர்களை கையாளும் விதம் , பவுலர்களை பயன்படுத்தும் விதம் , கள வியூகங்கள் , வீரர்களை அடிக்கடி மாற்றுவது என அடுக்கடுக்கான விமர்சனங்கள் கோலி மீது உள்ளன . இங்கிலாந்துக்கு எதிரான டெஸ்ட் தொடரை இழந்ததன் எதிரொலியாக பயிற்சியாளர் ரவி சாஸ்திரி மற்றும் கேப்டன் விராட் கோலி மீது கடுமையான விமர்சனங்கள் முன்வைக்கப்படுகின்றன . லண்டன் ஓவல் மைதானத்தில் நடந்துவரும் கடைசி போட்டியில் , முதல் நாள் ஆட்டத்தில் , குக் மற்றும் மொயின் அலி ஆகிய இருவருக்கும் ரிவியூ கேட்டு அதை இந்திய அணி இழந்தது . இரண்டுமே அவுட்டாக இருக்க வாய்ப்பில்லை என்பது எளிமையாக தெரிந்தபோதிலும் அவை இரண்டிற்கும் ரிவியூ கேட்டு , முதல் நாள் ஆட்டத்தின் இரண்டாவது செசனிலேயே இரண்டு ரிவியூ வாய்ப்பையும் இழந்தது இந்திய அணி . அந்த சமயத்தில் இங்கிலாந்தின் கையில் 9 விக்கெட்டுகள் எஞ்சியிருந்தன . இது மிகவும் மோசமான அணுகுமுறை . ரிவியூ கேட்பதில் கேப்டன் கோலி சற்று கவனமாக செயல்பட வேண்டும் என இந்திய அணியின் முன்னாள் வீரர் அஜித் அகார்கர் அறிறுவுத்தியிருந்தார் . பவுலர்கள் சற்று நம்பிக்கையுடன் அம்பயரிடம் அப்பீல் செய்து அதை அம்பயர் மறுத்துவிட்டாலே உடனடியாக கோலி ரிவியூ கேட்டுவிடுகிறார் . அவருக்கு பவுலரும் விக்கெட் கீப்பரும் உதவ வேண்டும் . கோலியும் கொஞ்சம் உணர்ச்சிகளை அடக்கி சுய கட்டுப்பாட்டுடன் நிதானமாக செயல்பட வேண்டும் என அகார்கர் அறிவுறுத்தியிருந்தார் . இந்நிலையில் , கோலி அவசரப்பட்டு ரிவியூ கேட்பதை சாடியுள்ள இங்கிலாந்து அணியின் முன்னாள் கேப்டன் மைக்கேல் வாஹன் , உலகின் சிறந்த பேட்ஸ்மேனும் விராட் தான் , ரிவியூ கேட்பதில் மோசமானவரும் விராட் தான் என சாடியுள்ளார் .


பிரபல கிரிக்கெட் வீரர் யுவராஜ் சிங்குடன் காதலில் கிசுகிசுக்கப்பட்டவர் பிரபல பாலிவுட் நடிகை கிம்சர்மா . இவர் நடிகர் ராம்சரண் தேஜாவிற்கு ஜோடியாக ' மகதீரா ' படத்திலும் நடித்துள்ளார் . தற்போது பட வாய்ப்புகள் இல்லாமல் , மும்பையில் வசித்து வருகிறார் . இந்நிலையில் இவர் வீட்டில் வேலை செய்து வந்த வேலைக்காரியை அடித்து சித்ரவதை செய்து , வீட்டை விட்டு வெளியேற்றியதாக இவர் மீது , வீட்டில் பணியாற்றிய பெண் போலீசில் புகார் கொடுத்துள்ளார் . கிம்சர்மா குற்றச்சாட்டுஃ துணிகள் துவைக்கும் போது , வெள்ளை நிற உடை , மற்றும் கலர் உடைகளை தனித்தனியாக பிரித்து துவைக்காததால் , 70,000 மதிப்புள்ள உயர்தர உடை இனி போடவே முடியாத அளவிற்கு வீணாகி விட்டதாக குற்றம் சாட்டியுள்ளார் . அடித்ததாக புகார்ஃ இந்நிலையில் இது குறித்து மும்பை போலீசில் , கிம்சர்மா வீட்டில் பணியாற்றிய எஸ்தர் என்பவர் கொடுத்துள்ள புகாரில் , ' கிம்சர்மா அவரின் உடைமைகளை சரியாக துவைக்காததால் அவருடைய விலை உயர்ந்த உடை வீணாகி விட்டதாக கூறி தன்னை அடித்து வீட்டின் வெளியே தள்ளினார் . மேலும் தனக்கு சம்பள பாக்கியம் வைத்துள்ளார் என புகார் கொடுத்துள்ளார் . வழக்கு பதிவுஃ இவர் கொடுத்த புகாரின் அடிப்படையில் , போலீசார் கிம்சர்மா மீது 323,504 , ஆகிய பிரிவுகளின் கீழ் வழக்கு பதிவு செய்து விசாரணை நடத்தி வருகிறார்கள் . மேலும் கோர்ட்டில் வழக்கு தொடரவும் முடிவு செய்துள்ளனர் . கிம்சர்மா பதில்ஃ இந்த புகாருக்கு பதில் கொடுத்துள்ள நடிகை கிம்சர்மா , ' என் வீட்டில் வேலை செய்தவரை நான் அடிக்கவில்லை . துணி துவைத்த போது என்னுடைய 70,000 மதிப்புள்ள உடையை மீண்டும் பயன்படுத்த முடியாத படி அவர் வீணடித்து விட்டார் . இதனால் அவரை வீட்டை விட்டு வெளியே போகச் சொன்னேன் . அவர் நான் அடித்ததாக கூறுவது பொய் என்பது போல் கூறியுள்ளார் . தொடந்து இந்த வழக்கை போலீசார் விசாரணை செய்து வருகிறார்கள் .


ஜெயலலிதா மறைவுக்கு பின்னர் அதிமுகவில் சசிகலா அணி , பன்னீர் அணி என இரண்டு அணிகள் இருந்தன . பன்னீர்செல்வம் வகித்து வந்த பொருளாளர் பதவியை திண்டுக்கல் ஸ்ரீனிவாசனுக்கும் முதல்வர் பதவியை எடப்பாடி பழனிசாமிக்கும் , துணை பொது செயலாளராக தினகரனையும் நியமித்துவிட்டு சொத்து குவிப்பு வழக்கில் சிறைக்கு சென்றார் சசிகலா . அதன் பிறகு , ஜெயலலிதா வெற்றி பெற்ற தொகுதியான ஆர் . கே . நகர் இடைத்தேர்தலில் கட்சியின் துணை பொது செயலாளரான தினகரன் தன்னைத்தானே வேட்பாளராக அறிவித்து கொண்டதை அடுத்து , அவருக்கு கட்சி மற்றும் ஆட்சியில் எதிர்ப்பு ஆரம்பித்தது . இரட்டை இலை சின்னத்திற்கு லஞ்சம் கொடுக்க முயன்ற வழக்கில் தினகரன் கைதாகும் சூழ்நிலை உருவானபோதே , அவரை கட்சியில் இருந்து நீக்குவதாக அமைச்சர்கள் அந்தர் பல்டி அடித்தனர் . இருந்தாலும் , கட்சி மற்றும் ஆட்சியில் தன்னுடைய பிடி தளர்ந்து விட கூடாது என்பதற்காக , சிறையிலிருந்து கொண்டே தமது ஆதரவு எடபடியாருக்கு தொடர்ந்து நெருக்கடி கொடுத்து வந்தார் தினகரன் . இந்நிலையில் , அவர் தினகரனுக்கு ஜாமீன் கிடைத்துள்ளதை அடுத்து , அவர் தீவிர அரசியலில் கவனம் செலுத்தப் போவதாகவும் அறிவித்துள்ளார் . இது எடப்பாடிக்கு மட்டுமல்ல , மன்னார்குடி உறவுகளுக்கும் கொஞ்சம் கூட பிடிக்கவில்லை . அதனால் , எடப்பாடி மற்றும் திவாகரன் ஆதரவு அமைச்சர்கள் , எம் . எல் . ஏ க்கள் மத்தியில் தினகரனுக்கு எதிர்ப்பு வலுத்துள்ளது . பன்னீர்செல்வம் , சசிகலாவுக்கு எதிராக போர்க்கொடி பிடித்து பிரிந்து சென்ற வேளையில் , ஆட்சி அமைக்கும் அளவுக்கோ , ஆட்சியை கலைக்கும் அளவுக்கோ அவருக்கு ஆதரவு இல்லை . ஆனால் , தற்போது , கடந்த மூன்றரை மாத ஆட்சியில் , எடப்பாடி தனக்கென ஒரு ஆதரவாளர் வட்டத்தை உருவாக்கி வைத்துள்ளார் . மேலும் எவ்வளவு வேண்டுமானாலும் செலவு செய்ய கொங்கு மண்டல தொழிலதிபர்களும் தயாராக உள்ளனர் . மேலும் , அமைச்சர்கள் ஜெயக்குமார் , வேலுமணி , தங்கமணி ஆகியோர் , தினகரனை மீண்டும் கட்சியிலோ ஆட்சியிலோ கோலோச்ச அனுமதிக்க கூடாது என்பதிலும் உறுதியாக இருக்கின்றனர் . இதுவரை எடப்பாடியின் எதிர்ப்பாளராகவும் , தினகரனின் தீவிர ஆதரவாளராகவும் இருந்த செங்கோட்டையனும் , தினகரனின் அரசியல் குறித்து முதல்வர் எடப்பாடி முடிவெடுப்பார் என்று வெளிப்படையாகவே கூறிவிட்டார் . மறுபக்கம் , தினகரன் அரசியலில் தலை தூக்க ஆரம்பித்தால் , அது தமக்கு பெரும் சரிவையும் சிக்கலையும் உருவாக்கும் என்பதால் , எடப்பாடியை வைத்துக் கொண்டே காரியத்தை சாதித்து கொள்ளலாம் என்று முடிவு செய்துள்ளது . ஆனாலும் , தினகரனின் ஆதரவாளர்கள் அவரை விடுவதாக இல்லை . தினகரனை கட்சியை விட்டு நீக்கும் அதிகாரம் , சசிகலாவை தவிர யாருக்கும் இல்லை என்று , அமைச்சர் திண்டுக்கல் சீனுவாசன் கூறியுள்ளார் . இதனால் , கட்சியிலும் , ஆட்சியிலும் தினகரனுக்கு எதிர்ப்பு வலுத்துள்ளதுடன் , அவருக்கு எதிராக கொங்கு மண்டலம் ஓரணியில் திரண்டுள்ளது . அதையும் மீறி தினகரன் அடம்பிடித்தால் , தமது ஆதரவு எம் . எல் . ஏ க்களுடன் ஆட்சியை கவிழ்க்கவும் தயங்கமாட்டோம் என்று எடப்பாடி ஆதரவாளர்கள் கூறி வருகின்றனர் . போகிற போக்கை பார்த்தால் , அதிமுக ஆட்சிக்கு தினகரன் வடிவில் ஆபத்து வந்துள்ளது என்பதை மறுப்பதற்கில்லை .


பும்ராவின் நோபால் சோகம் தொடர்ந்து நீடித்த வண்ணம் உள்ளது . அதற்கு பும்ரா முடிவு கட்டாத வரையில் , அது இந்திய அணிக்கு கடும் விளைவுகளை ஏற்படுத்தக் கூடியதாகத்தான் இருக்கும் . இந்திய அணி முன்னெப்போதும் இல்லாத வகையில் , சிறந்த வேகப்பந்து யூனிட்டை கொண்டுள்ளது . புவனேஷ்வர் குமார் , பும்ரா , இஷாந்த் சர்மா , உமேஷ் யாதவ் , ஷமி என சிறந்த வேகப்பந்து வீச்சு கலவையை இந்திய அணி பெற்றுள்ளது . இவர்களில் டெஸ்ட் , ஒருநாள் மற்றும் டி20 ஆகிய மூன்றுவிதமான போட்டிகளுக்கும் முதன்மையான முக்கியத்துவம் புவனேஷ்வர் குமார் மற்றும் பும்ராவிற்குத்தான் கொடுக்கப்படுகிறது . எனவே இந்திய அணியின் நட்சத்திர பவுலராக பும்ரா திகழ்கிறார் . போட்டியின் முடிவை தீர்மானிக்கும் முக்கியமான பவுலராக பும்ரா இருக்கிறார் . அப்படியிருக்கையில் , பும்ரா நோபால் வீசுவது தொடர்ந்து நீடித்துவருகிறது . இங்கிலாந்துக்கு எதிரான மூன்றாவது டெஸ்ட் போட்டியின் இரண்டாவது இன்னிங்ஸில் அடில் ரஷீத் பும்ராவின் பந்தில் எல்பிடபிள்யூ ஆனார் . ஆனால் அது நோபால் ஆனதால் , நான்காம் நாள் முடிய வேண்டிய ஆட்டம் ஐந்தாம் நாள் வரை இழுத்தது . அதேபோல் சவுத்தாம்ப்டனில் நடந்துவரும் நான்காவது டெஸ்ட் போட்டியில் , ஜோ ரூட் மற்றும் அடில் ரஷீத் ஆகிய இருவரும் பும்ராவின் நோபாலால் ஒருமுறை தப்பினர் . டெஸ்ட் கிரிக்கெட்டுகளில் ஒவ்வொரு விக்கெட்டும் மிக முக்கியமானது . அதனால் இதுபோன்ற நோபால்களுக்கு பெரிய விலை கொடுக்க வேண்டியிருக்கும் . அதுமட்டுமல்லாமல் , உலக கோப்பை , சாம்பியன்ஸ் டிராபி போன்ற முக்கியமான சர்வதேச கிரிக்கெட் தொடர்களில் போட்டியின் முடிவே தலைகீழாக மாறக்கூடும் . அப்படியான ஒரு பாதிப்பை பும்ராவால் ஏற்கனவே இந்திய அணி கண்டிருக்கிறது . கடந்த ஆண்டு இங்கிலாந்தில் நடந்த சாம்பியன்ஸ் டிராபி தொடரின் இறுதி போட்டியில் இந்திய அணியும் பாகிஸ்தான் அணியும் மோதின . அந்த போட்டியில் முதலில் பேட்டிங் செய்த பாகிஸ்தான் அணியின் தொடக்க வீரர் ஃபகார் ஜமான் , பும்ரா வீசிய 4வது ஓவரிலேயே தோனியிடம் கேட்ச் கொடுத்தார் . ஆனால் நோபால் ஆதலால் , வாய்ப்பை பெற்றார் ஜமான் . அதன்பிறகு அந்த வாய்ப்பை பயன்படுத்தி அடித்து ஆடிய ஜமான் , சதம் விளாசினார் . அந்த அணி 50 ஓவர் முடிவில் 338 ரன்களை குவித்தது . அந்த போட்டியில் 180 ரன்கள் வித்தியாசத்தில் தோல்வியடைந்த இந்திய அணி , கோப்பையையும் இழந்தது . எனவே ஏற்கனவே ஒருமுறை நோபால் வீசியதால் பாகிஸ்தானிற்கு பெரும் விலை கொடுத்தது இந்திய அணி . அதிலிருந்து பாடம் கற்றுக்கொண்டு திருந்தாமல் பும்ரா தொடர்ந்து நோபால் வீசிக்கொண்டிருக்கிறார் . இதை பும்ரா விரைவில் திருத்தி கொள்ளாவிட்டால் , அடுத்த உலக கோப்பையிலும் இந்திய அணி பெரும் பாதிப்பை சந்திக்க நேரிடும் .


மறுவாழ்வு திட்டம் கண்ணூர் மாவட்டத்தில் உள்ள பரசினக்கடவு நகரில் மாற்றுத்திறனாளிகளுக்கான மறுவாழ்வுத் திட்டத்தை முதல்வர் பினராயி விஜயன் ஞாயிற்றுக்கிழமை தொடங்கி வைத்தார் . முதல்கட்டமாக அந்தூர் , பரியாரம் , அழிக்கோடு , எரன்ஹோலி பஞ்சாயத்துகளிலும் , பையனூர் , மட்டனூர் நகராட்சிகளிலும் இந்த திட்டம் செயல்படுத்தப்பட உள்ளது . இந்த நிகழ்ச்சியில் முதல்வர் பினராயி விஜயன் , “ மாநிலத்தில் உள்ள 7 லட்சம் மாற்றுத்திறனாளிகளுக்கு உதவும் , ஆதரவு அளிக்கும் விதமாக முழுமையான திட்டத்தை அரசு கொண்டு வர உள்ளது . மற்ற மாநிலங்களைப் போல் அல்லாமல் , முழுமையான ஆய்வு நடத்தப்பட்டு , இந்த திட்டம் செயல்படுத்தப்படும் . மாற்றுத்திறனாளிகள் ஒவ்வொருவரும் தனித்தனியே அக்கறை செலுத்தி கவனிக்கப்படுவார்கள் . இங்கு தொடங்கப்பட்டுள்ள மாற்றுத்திறனாளிகளுக்கான மேம்பாட்டு திட்டம் , கோழிக்கோடு பல்கலைக்கழகத்தில் உள்ள உளவியல் துறை , மாநில சமூக நீதித்துறை ஆகியவற்றால் இணைந்து செயல்படுத்தப்படுகிறது . முறையான பயிற்சியும் , பாதுகாப்பும் அளித்தால் சமூகத்துக்கு மாற்றுத்திறனாளிகள் மிகப்பெரிய பங்களிப்புகளை அளிப்பார்கள் . அவர்களின் சிறப்பு திறமைகளை வளர்க்க உதவ வேண்டும் இவ்வாறு அவர் தெரிவித்தார் .


சர்வதேச டென்னிஸ் தரவரிசையில் ஸ்பெயினின் ரஃபேல் நடால் மீண்டும் முதலிடத்துக்கு வந்து அசத்தியுள்ளா . முன்னதாக முதல் இடத்திலிருந்த ஸ்விட்சர்லாந்தின் ரோஜர் ஃபெடரர் மியாமி ஓபனில் தோல்வி கண்டு வெளியேறியதை அடுத்து ஓரிடம் சறுக்கி 2 - வது இடத்தில் உள்ளார் . மியாமி ஓபனில் பட்டம் வென்ற ஜான் இஸ்னர் 9 - வது இடத்துக்கு 2 - வது முறையாக முன்னேறியுள்ளார் . இது அவரது டென்னிஸ் தரவரிசையில் அதிகபட்சமாகும் . இஸ்னரிடம் தோற்ற அலெக்ஸாண்டர் ஸ்வெரேவ் 4 - வது இடத்துக்கு முன்னேறியுள்ளார் . காலிறுதி வரை வந்த தென் கொரியாவின் ஹியோன் சங் , முதல் முறையாக 19 - ஆவது இடத்துக்கு முன்னேறியுள்ளார் . மகளிர் தரவரிசையில் மியாமி ஓபன் மகளிர் பிரிவில் சாம்பியனான அமெரிக்காவின் ஸ்லோன் ஸ்டீபன்ஸ் , முதல் முறையாக 9 - வது இடத்துக்கு முன்னேறியுள்ளார் . ருமேனியாவின் சைமோனா ஹேலப் முதலிடத்தில் தொடர , செக் குடியரசின் பெட்ரா குவிட்டோவா 10 - வது இடத்திலும் , ஜெர்மனியின் ஏஞ்ஜெலிக் கெர்பர் 11 - வது இடத்திலும் , ரஷியாவின் டரியா கசாட்கினா 12 - வது இடத்திலும் வந்துள்ளனர் .


பிரபல நடிகை ஒருவர் ' கெட்டவன் ' என சிம்புவின் நடித்த படத்தின் பெயரை கூறி , மீடூ என பதிவிட்டுள்ளது தமிழ் சினிமாவில் பரபரப்பை ஏற்படுத்தியுள்ளது . தமிழ் திரையுலகை பொறுத்தவரை இளம் நடிகர்களில் பலருக்கும் பிடித்தவர் நடிகர் சிம்பு . இதற்க்கு முக்கிய காரணம் எந்த ஒரு விஷயமாக இருந்தாலும் தன்னுடைய மனதில் பட்டத்தை வெளிப்படையாக கூறுவார் . ஏற்கனவே நயன்தாரா , ஹன்சிகா போன்ற நடிகைகளின் காதல் சர்ச்சையில் சிக்கிய இவர் , தற்போது மீடூ சர்ச்சையில் சிக்கியுள்ளது சிம்பு ரசிகர்களுக்கு பெரும் அதிர்ச்சியை ஏற்படுத்தியுள்ளது . வ குவாட்டர் கட்டிங் , ஜெயம் கொண்டான் ஆகிய படங்களில் நடித்த லேகா வாஷிங்டன் , தன் டுவிட்டர் பக்கத்தில் ‘ஒன் வேர்ட் கெட்டவன்’ என்று மீ டூ டாக்கில் குறிப்பிட்டுள்ளார் . இவருக்கு கடந்த வருடம் தான் டை பார்ட்னர் ஷிப் என்கிற திருமணம் வாழ்வில் இணைந்தார் . கெட்டவன் படத்தில் சிம்புவுடன் இவர் இணைந்து நடித்தது குறிப்பிடத்தக்கது . அதனால் அவர் குறிப்பிட்டவர் நடிகர் சிம்பு என பலர் கூறி வந்தாலும் , இது தற்போது வரை உதுதியான தகவல் இல்லை என்பது குறிப்பிடத்தக்கது . எந்த சர்ச்சை வந்தாலும் மனம் தளராமல் அதனை எதிர்கொள்ளும் சிம்பு கண்டிப்பாக பதில் கொடுப்பர் என சிம்பு ரசிகர்கள் கூறிவருகிறார்கள் .


ஆ . கே . நகர் வாக்கு எண்ணிக்கையில் சுயேட்சை வேட்பாளர் டிடிவி தினகரன் 4 வது சுற்றுகள் முடிவில் 11,816 வாக்குகள் வித்தியாசத்தில் முன்னிலையில் உள்ளார் . ஜெயலலிதா மரணத்திற்கு பிறகு தமிழக அரசியலில் பல்வேறு உச்சகட்ட குழப்பங்கள் நிலவி வருகின்றது . சசிகலாவே அடுத்த சி . எம் என கூறி வந்த அனைவரும் அவருக்கு எதிராக போர்கொடி தூக்கி அவரை கட்சியில் இருந்து கழட்டி விட்டனர் . டிடிவியை கட்சி உறுப்பினரே இல்லை என கூறி ஓரங்கட்டினர் ஆளுங்கட்சியினர் . இதையடுத்து தேர்தல் ஆணையத்தால் முடக்கப்பட்ட இரட்டை இலையையும் கட்சியையும் எடப்பாடி பன்னீர் செல்வம் மீட்டனர் . இதைதொடர்ந்து சின்னமோ கட்சியோ முக்கியமல்ல எனவும் தேர்தல் யார் நிற்கிறார்கள் , மக்கள் யாரை நம்புகிறார்கள் என்பதே முக்கியம் எனவும் டிடிவி தினகரன் சூளுரைத்தார் . இதையடுத்து நீண்ட நாட்களாக இழுக்கடிக்கப்பட்டு வந்த ஆர் . கே . நகர் தேர்தல் தேதியை தேர்தல் ஆணையம் அறிவித்தது . அதன்படி கடந்த டிசம்பர் 21 ஆம் தேதி இடைத்தேர்தலில் ஓட்டுப்பதிவு நடைபெற்றது . இதைதொடர்ந்து இன்று ஓட்டு எண்ணிக்கை நடைபெற்றது . இதில் , ஆர் . கே . நகர் இடைத்தேர்தலின் வாக்கு எண்ணிக்கையின் 4வது சுற்றின் முடிவில் 11,816 வாக்குகள் வித்தியாசத்தில் சுயேட்சை வேட்பாளர் டிடிவி தினகரன் முன்னிலையில் உள்ளார் . அதாவது டிடிவி தினகரன் 20,298 வாக்குகள் பெற்று முன்னிலையில் உள்ளார் . அதிமுக வேட்பாளர் மதுசூதனன் 9672 வாக்குதள் பெற்றுள்ளார் . டிடிவி தினகரன் அமைதிப்படை படத்தில் வரும் சத்தியராஜ் போல சிறிது சிறிதாக முன்னிலை வகித்து வருகிறார் . ஆர் . கே . நகர் வெற்றி டிடிவி தினகரனுக்கு தான் என்பதையே இந்த முடிவுகள் பிரதிபலிக்கிறது . வெற்றியில் மட்டும் டிடிவி தினகரன் அமைதிப்படை சத்தியராஜ் போல் இருக்க வேண்டும் எனவும் மக்களுக்கு உதவுவதில் அவரை போல் இருக்க கூடாது எனவும் ஆர் . கே . நகர் மக்கள் கோரிக்கை வைக்கின்றனர் .


ஜிஎஸ்டி வரி விதிப்பால் தமிழகம் நல்ல பொருளாதார பலனை அடைந்துள்ளதாக தமிழக நிதியமைச்சர் பன்னீர்செல்வம் பட்ஜெட்டி உரையில் தெரிவித்தார் . தமிழக பட்ஜெட் தாக்கல் செய்யப்பட்டு வருகிறது . நிதித்துறையை கவனித்துவரும் துணை முதல்வர் பன்னீர்செல்வம் பட்ஜெட்டை தாக்கல் செய்துவருகிறார் . முன்னதாக காவிரி மேலாண்மை வாரியம் அமைக்கப்படாததை காரணம் காட்டி ஸ்டாலின் தலைமையில் திமுக உள்ளிட்ட எதிர்க்கட்சி எம் . எல் . ஏக்கள் , பட்ஜெட்டை புறக்கணித்து வெளிநடப்பு செய்தனர் . இதையடுத்து பட்ஜெட்டை பன்னீர்செல்வம் தாக்கல் செய்துவருகிறார் . பட்ஜெட் உரையில் , ஜிஎஸ்டி வரிவிதிப்பால் தமிழகம் நல்ல பொருளாதார பலனை அடைந்துள்ளதாக தெரிவித்தார் . 2018 - 19 நிதியாண்டில் தமிழ்நாட்டின் பொருளாதார வளர்ச்சி 9 % ஆக உயரும் என பன்னீர்செல்வம் நம்பிக்கை தெரிவித்தார் . மேலும் வரும் நிதியாண்டில் 3 லட்சம் இலவச வீட்டுமனை பட்டா வழங்கப்படும் . நகர்ப்புற வறுமை ஒழிப்பு திட்டத்துக்கு 300 கோடி ரூபாய் ஒதுக்கப்படும் எனவும் அறிவித்தார் .


ஒரு படத்தின் ' சிங்கிள் ட்ராக் ' கை முதலில் ரிலீஸ் செய்வது வழக்கமாகிவிட்டாலும் , அதில் ஒரு சில பாடல்களே ஒட்டுமொத்த ரசிகர்களின் கவனத்தை ஈர்த்து கொண்டாடவைக்கும் . A R முருகதாஸ் இயக்கத்தில் , மகேஷ் பாபு , ராகுல் ப்ரீத் சிங்க் , S J சூர்யா மற்றும் பரத் நடிப்பில் , சந்தோஷ் சிவன் ஒளிப்பதிவில் , ஹாரிஸ் ஜெயராஜின் இசையில் , ஸ்ரீகர் பிரசாத்தின் படத்தொகுப்பில் உருவாகிவரும் ' ஸ்பைடர் ' படத்தின் ' பூம் பூம் ' பாடல் வெளியாகி மாபெரும் வரவேற்பை பெற்றுள்ளது . சமீபகாலமாக பல ஹிட் பாடல்களை பாடி கலக்கிக்கொண்டிருக்கும் நிகிதா காந்தி இப்பாடலை பாடியுள்ளார் . இப்பாடல் குறித்து நிகிதா காந்தி பேசுகையில் , ' ' எனது இசை பயணம் சுவாரஸ்யமானது . சென்னை ராமச்சந்திரா கல்லூரியில் BDS படித்துக்கொண்டிருந்தபொழுது தான் முதல் முறையாக , ரஹ்மான் சாருக்கு ஒரு பாடல் பாட வாய்ப்பு கிடைத்தது . அதன் பிறகு வரிசையாக வாய்ப்புகள் வர , பின்னணி பாடகியானேன் . இந்த ' பூம் பூம் ' பாடல் தான் நான் ஹாரிஸ் ஜெயராஜ் அவர்களின் இசையில் பாடும் முதல் பாடல் . அவருடன் பணிபுரிவது ஒரு அற்புதமான அனுபவம் . தனக்கு வேண்டிய தரம் பெரும் வரை அயராது உழைப்பார் . முருகதாஸ் சார் , வெளிப்புறத்தில் அமைதியாக இருந்தாலும் தன் அணியுடன் சகஜமாக குறும்புத்தனமான பழகுபவர் . மகேஷ் பாபு போன்ற ஒரு உச்ச நட்சத்திரத்தின் படத்தில் பாடுவது எனக்கு மிகுந்த மகிழ்ச்சி . இதற்கு முன்பு நான் பல வகையான பாடல்களை பாடியிருந்தாலும் இந்த ' பூம் பூம் ' பாடல் மிக ஸ்டைலானது . ' ' தமிழ் மற்றும் தெலுங்கில் ஆகஸ்ட் 9 ஆம் தேதி ' ஸ்பைடர் படத்தின் டீஸர் வெளியாகி சில தினங்களிலேயே எட்டு மில்லியன் வியூஸ் தாண்டி அசத்தியுள்ளது .


நவம்பர் 5 ஆம் தேதி முதல் நவம்பர் 11 ஆம் தேதி வரை காவிரி மேலாண்மை வாரியம் அமைக்க வலியுறுத்தி குமரி முதல் சென்னை வரை பிரசார பயணத்தின் கூட்டம் நடைபெற உள்ளதாக தமிழ்நாடு அனைத்து விவசாயிகள் சங்கங்களின் கூட்டமைப்பின் தலைவர் பி . ஆர் . பாண்டியன் கூறியுள்ளார் . இது குறித்த பி . ஆர் . பாண்டியன் செய்தியாளர்களை சந்தித்தார் . அப்போது அவர் பேசியதாவதுஃ - தாமிரபரணி , காவிரி , முல்லை பெரியாறு பாசன விவசாயிகள் பெரும் இழப்பை சந்தித்து வருகின்றனர் . தமிழகத்தை வறட்சி மாநிலமாக அறிவிக்க வேண்டும் என்றும் கடந்த 17 மற்றும் 18 ஆம் தேதிகளில் நடத்திய ரயில் மறியல் போராட்டத்தால் மத்திய அரசு அச்சப்பட்டுள்ளது . வருகிற 25 ஆம் தேதி தமிழக எதிர்கட்சி தலைவர் மு . க . ஸ்டாலின் தலைமையில் காவிரி பிரச்சனைக்காக கூட்டப்படும் அனைத்தக்கட்சி கூட்டத்தில் கட்சி பாகுபாடின்றி , விவசாயிகளின் நலனுக்காக அனைவரும் பங்குகொள்ள வேண்டும் . அனைத்து கட்சி கூட்டத்தைப் புறக்கணிக்கும் அனைத்து கட்சிகளுக்கும் விவசாயிகளுக்கு தீங்கு செய்யும் நோக்கில் இருப்பதாக உள்ளார்கள் . அனைத்து கட்சி கூட்டத்தில் கலந்து கொள்ளாவிட்டாலும் கூட்டத்திற்கு களங்கம் கற்பிக்கக் கூடாது . தமிழக வரலாற்றில் முதல் முறையாக விவசாய பிரச்சனைக்காக அனைத்து கட்சிகளும் ஒன்று திரளும்போது அரசியல் லாபத்துக்காக அனைத்து கட்சி கூட்டத்தை களங்கம் கற்பிக்க வேண்டாம் . இவ்வாறு அவர் கூறினார் . மேலும் , நவம்பர் 5 - 11 தேதி வரை காவிரி மேலாண்மை வாரியம் அமைக்க வலியுறுத்தி குமரி முதல் சென்னை வரை பிரசார பயணம் நடத்த உள்ளதாகவும் பி . ஆர் . பாண்டியன் கூறினார் .


விராட் கோலியை விட தோனி மீது ரோஹித் சர்மா எப்போதுமே அதிகமான பாசமும் ஈடுபாடும் கொண்டவர் என்பதை ரோஹித்தின் செயல்பாடுகளின் மூலமாகவே அறிந்துகொள்ள முடியும் . இந்திய அணிக்கு ஒருநாள் உலக கோப்பை , டி20 உலக கோப்பை மற்றும் சாம்பியன்ஸ் டிராபி ஆகிய மூன்றுவிதமான சர்வதேச கோப்பைகளையும் வென்று கொடுத்தவர் தோனி . தோனி இந்திய அணியின் வெற்றிகரமான கேப்டனாக வலம்வந்தவர் . அவர் கேப்டனாக இருந்த காலத்தில் பல இளம் வீரர்களுக்கு அவர்களது திறமைகளை நிரூபிக்க வாய்ப்பு வழங்கியவர் . அந்த வகையில் , தற்போது இந்திய அணியில் ஆடும் வீரர்கள் அனைவருக்கும் தோனி மீது தனி மரியாதையும் பாசமும் உண்டு . கடந்த 2014ம் ஆண்டு டெஸ்ட் கிரிக்கெட்டிலிருந்து தோனி ஓய்வு பெற , கோலி கேப்டன் பொறுப்பை ஏற்றார் . அதன்பிறகு கடந்த ஆண்டு ஒருநாள் மற்றும் டி20 கேப்டன் பொறுப்பிலிருந்தும் விலகினார் . அதன்பிறகு அனைத்துவிதமான போட்டிகளுக்கான இந்திய அணிக்கும் விராட் கோலி கேப்டனானார் . விராட் கோலி ஓய்வில் இருக்கும் போட்டிகளுக்கு ரோஹித் சர்மா கேப்டனாக செயல்பட்டு வருகிறார் . விராட் கோலி , ரோஹித் சர்மா என யார் கேப்டனாக இருந்தாலும் தோனி களத்தில் அவர்களுக்கு தேவையான ஆலோசனைகளையும் அறிவுரைகளையும் வழங்கிவருகிறார் . தோனியின் அனுபவம் இந்திய அணிக்கும் அணியின் கேப்டனுக்கும் எப்போதுமே பயனளித்து வருகிறது . இந்நிலையில் , விராட் கோலியை விட தோனி மீது ரோஹித் சர்மா அதிகமான ஈடுபாடும் மரியாதையும் வைத்துள்ளார் . கோலி கேப்டனான பிறகு தோனியை முன்வரிசையில் களமிறக்குவதை பற்றி கோலி யோசித்ததே கிடையாது . ஆனால் ரோஹித் கேப்டனாக இருக்கும் சமயங்களில் எல்லாம் வாய்ப்பு கிடைக்கும்போதெல்லாம் தோனிக்கு கூடுதல் முக்கியத்துவம் கொடுப்பார் . அதை பலமுறை பார்க்க முடிந்திருக்கிறது . கடந்த ஆண்டு இலங்கைக்கு எதிராக நடந்த தொடரில் ஒரு போட்டியில் தோனியை மூன்றாம் வரிசையில் களமிறக்குமாறு மைதானத்தில் இருந்தே பயிற்சியாளர் ரவி சாஸ்திரிக்கு சிக்னல் கொடுத்தார் . அது வைரலானது . கோலியின் கேப்டன்சியில் 6 அல்லது 7வது வரிசையில் களமிறங்கிவந்த தோனியை மூன்றாம் வரிசையில் களமிறக்கி அவர் ஆடுவதற்கு வாய்ப்பு வழங்கினார் ரோஹித் . ரோஹித்தின் செயல் ரசிகர்களிடையே வரவேற்பை பெற்றது . அதேபோல தோனியின் ஆலோசனைகளை ஏற்று செயல்படுவார் ரோஹித் . இந்நிலையில் , ஆஃப்கானிஸ்தானுக்கு எதிரான போட்டியில் ரோஹித்தும் ஷிகர் தவானும் ஆடாததை அடுத்து தோனி கேப்டனாக செயல்பட்டார் . கேப்டன்சியில் இருந்து விலகிய தோனியை மீண்டும் கேப்டனாக்கி அழகுபார்த்தார் ரோஹித் . இப்படி தொடர்ந்து தோனி மீதான தனது மரியாதையையும் பாசத்தையும் ஏதாவது ஒரு வகையில் ரோஹித் காட்டிவருகிறார் . அதற்கு ரோஹித்துக்கு தோனி வழங்கிய வாய்ப்பும் ஒரு காரணமாக இருக்கலாம் . மிடில் ஆர்டரில் தொடர்ந்து சொதப்பிவந்த ரோஹித் சர்மாவை தொடக்க வீரராக களமிறக்கிவிட்டவர் தோனி . ரோஹித் தொடக்க வீரராக களமிறங்கிய பிறகுதான் அவரது திறமையை நிரூபித்து , இந்திய அணியின் நிரந்தர தொடக்க வீரரானார் . தொடக்க வீரராக களமிறங்கி மூன்று இரட்டை சதங்களை குவித்து சாதனை படைத்துள்ளார் . எனவே தனது திறமையை நிரூபிக்க வாய்ப்பளித்த தோனிக்கு நன்றி செலுத்தும் விதமாக அவர் மீதான மரியாதையை வெளிக்காட்டும் விதமாக அவருக்கு ரோஹித் முன்னுரிமை வழங்கிறார் ரோஹித் .


நடிகர் விக்ரம் தற்போது ஹரி இயக்கத்தில் சாமி 2 படத்தில் நடித்து வருகிறார் . காரைக்குடி திருநெல்வேலி ஆகிய பகுதிகளில் ஷூட்டிங் மிகவும் விறுவிறுப்பாக நடந்து வருகிறது . ஏற்கெனவே கடந்த 2003 ஆம் ஆண்டு வெளிவந்த சாமி படத்தின் முதல் பாகத்தில் , விக்ரமுக்கு ஜோடியாக நடிகை திரிஷா நடித்திருந்தார் . இயக்குனர் ஹரி இயக்கி இருந்த இந்தத் திரைப்படம் ரசிகர்களிடம் மிகப் பெரிய வெற்றி பெற்றது . இந்நிலையில் இந்தப் படத்தின் இரண்டாம் பாகத்திலும் நடிக்க திரிஷா முதலில் கமிட் ஆகியிருந்தார் . ஆனால் , இவருக்கு அதிக முக்கியத்துவம் இல்லாதது போல் கதை இருந்ததால் அவர் இந்தப் படத்தில் இருந்து விலகி விட்டதாகக் கூறப்பட்டது . தற்போது இந்தப் படத்தில் கதாநாயகியாக நடிகை கீர்த்தி சுரேஷ் நடித்து வருகிறார் . நடிகர் பாபி சிம்ஹா வில்லன் கதாபாத்திரத்தில் நடித்து வருகிறார் . இந்தப் படத்தில் , விக்ரம் தந்தை மகன் என்று இரட்டை வேடத்தில் நடிக்கிறாராம் . இப்படத்தின் வேலைகள் 45 சதவீதம் முடிந்து விட்ட நிலையில் , படத்தின் ரிலீஸ் தேதி அறிவிக்கப்பட்டுள்ளது . அதன்படி சாமி 2 வருகிற ஜூன் 14ஆம் தேதி அதாவது ரம்ஜான் பண்டிகைக்கு வெளியிட திட்டமிட்டிருக்கின்றனர் படக்குழுவினர் . மேலும் , தமன்னாவுடன் விக்ரம் ஜோடி சேர்ந்து நடித்திருக்கும் ஸ்கெட்ச் படம் பொங்கலுக்கு வர இருக்கிறது . சாமி2 ரம்ஜானுக்கு வெளிவர இருக்கிறது . ஒருவேளை விக்ரமின் துருவ நட்சத்திரம் தீபாவளிக்கு ரிலீஸானால் சியானின் ரசிகர்களுக்கு ஒவ்வொரு பண்டிகையும் கொண்டாட்டம்தான் .


ஆஸ்திரேலிய அணியின் ஸ்மித் , வார்னர் , பான்கிராஃப்ட் ஆகியோரை தொடர்ந்து பந்தை சேதப்படுத்திய விவகாரத்தில் இலங்கை கேப்டன் சண்டிமாலுக்கு ஒரு டெஸ்ட் போட்டியில் ஆட தடைவிதிக்கப்பட்டுள்ளது . தென்னாப்பிரிக்காவுக்கு எதிரான டெஸ்ட் போட்டியின் போது ஆஸ்திரேலிய வீரர் பான்கிராஃப்ட் பந்தை சேதப்படுத்திய விவகாரம் பூதாகரமாகியது . இந்த விவகாரத்தில் ஸ்மித் மற்றும் வார்னருக்கு ஓராண்டு தடையும் பான்கிராஃப்டுக்கு 9 மாதங்கள் தடையும் விதிக்கப்பட்டது . இந்த விவகாரத்தின் தாக்கமே இன்னும் ஓயாத நிலையில் , இலங்கை அணி கேப்டன் சண்டிமாலும் பந்தை சேதப்படுத்திய விவகாரத்தில் சிக்கியுள்ளார் . வெஸ்ட் இண்டீஸ் சென்றுள்ள இலங்கை அணி , மூன்று டெஸ்ட் போட்டிகள் கொண்ட தொடரில் விளையாடி வருகிறது . அதில் செயிண்ட் லூசியாவில் நடந்த இரண்டாவது டெஸ்ட் போட்டி டிராவில் முடிந்தது . இந்த போட்டியின் இரண்டாவது நாள் ஆட்டத்தின் போது , இலங்கை அணியின் கேப்டன் சண்டிமால் பந்தை சேதப்படுத்தியதாக புகார் எழுந்தது . இதையடுத்து ஆட்டம் இரண்டு மணி நேரம் பாதிக்கப்பட்டது . மீண்டும் போட்டி தொடர்ந்து நடத்தப்பட்டு டிராவில் முடிந்தது . பந்தை சேதப்படுத்திய விவகாரம் தொடர்பாக போட்டி நடுவர் ஜவகல் ஸ்ரீநாத் விசாரணை நடத்தினார் . விசாரணையில் , சண்டிமால் பந்தை சேதப்படுத்தியது உறுதிப்படுத்தப்பட்டது . இதையடுத்து அவருக்கு 2 தகுதிநீக்க புள்ளிகள் வழங்கப்பட்டு ஒரு டெஸ்ட் போட்டி அல்லது இரண்டு ஒருநாள் அல்லது இரண்டு டி20 போட்டிகளில் விளையாட தடை விதிக்கப்பட்டுள்ளது . தடைவிதிக்கப்பட்டதற்கு அடுத்து உடனடியாக வரும் போட்டியாக , மூன்றாவது டெஸ்ட் போட்டி உள்ளதால் , அந்த போட்டியில் சண்டிமால் ஆட முடியாது . தனக்கு விதிக்கப்பட்ட தடையை எதிர்த்து சண்டிமால் , ஐசிசியிடம் மேல்முறையீடு செய்துள்ளார் . அதனால் இதை விசாரிக்க ஐசிசி நியமிக்கும் சிறப்பு அதிகாரி விசாரணை நடத்தி , தடை தொடர்பான தீர்ப்பை வழங்குவார் . கிரிக்கெட் போட்டியை ஒளிபரப்பும் தொலைக்காட்சி பல கோணங்களில் போட்டியை படம்பிடித்து பதிவு செய்துவரும் நிலையில் , இதுபோன்று பந்தை சேதப்படுத்தினால் சிக்கிக்கொள்வோம் என்பதை அறியாமல் வீரர்கள் இப்படி செய்கின்றனரா ? அல்லது கண்டிபிடித்தால் பிடிக்கட்டும் என்ற தைரியத்தில் இதுபோன்ற சம்பவங்களில் ஈடுபடுகின்றனரா ? என்ற கேள்வி எழுகிறது .


விராட் கோலி தலைமையிலான இந்திய அணி , டெஸ்ட் தரவரிசையில் முதலிடத்தில் உள்ளது . நம்பர் 1 டெஸ்ட் அணியாக இருந்தாலும் , இந்திய மண்ணில் மட்டுமே ஜொலிக்கும் இந்திய அணி , வெளிநாடுகளில் தொடர்ந்து மண்ணை கவ்விவருகிறது . தென்னாப்பிரிக்கா , இங்கிலாந்து என தொடர்ச்சியாக வெளிநாட்டு தொடர்களில் தோல்விகளை தழுவிவருகிறது . இந்நிலையில் ஆஸ்திரேலியாவிற்கு சுற்றுப்பயணம் மேற்கொண்டுள்ள இந்திய அணி , 3 டி20,3 ஒருநாள் மற்றும் 4 டெஸ்ட் போட்டிகள் கொண்ட தொடரில் இந்திய அணி ஆட உள்ளது . முதலில் டி20 போட்டிகள் நடக்கின்றன . முதல் போட்டி நாளை மறுநாள் ( 21ம் தேதி ) நடக்கிறது . வெளிநாடுகளில் தொடர்ந்து டெஸ்ட் தொடர்களை இழந்துவரும் இந்திய அணி , ஆஸ்திரேலிய தொடரை வெல்லும் முனைப்பில் உள்ளது . இதற்கிடையே ஆஸ்திரேலியாவில் செய்தியாளர்களை சந்தித்த ரவி சாஸ்திரியிடம் , நிருபர்கள் கேட்ட கேள்விக்கு ஆத்திரமடைந்துவிட்டார் . இந்திய அணி தொடர்ந்து வெளிநாடுகளில் தோல்விகளை சந்திக்க காரணம் என்ன என்ற கேள்விக்கு கடுப்பான ரவி சாஸ்திரி , வெளிநாட்டு தொடர்களில் இந்திய அணி மட்டும்தான் தோல்வி அடைவது போன்று கேள்வி கேட்கிறீர்கள் . இந்திய அணி மட்டும்தான் வெளிநாடுகளில் தோல்விகளை சந்தித்ததா ? மற்ற அணிகள் எல்லாமே வெற்றி பெற்று கொண்டேவா இருக்கின்றன ? இன்றைய சூழலில் வெளிநட்டுத் தொடர்களில் பெரும்பாலான அணிகள் சிறப்பாக செயல்படவில்லை . சமீபத்தில் எந்த அணி வெளிநாடுகளில் சிறப்பாக செயல்பட்டது என்று கூறுங்கள் பார்க்கலாம் . அப்படியிருக்கையில் , இந்தியாவை மட்டும் தொடர்ந்து கேள்வி கேட்பது ஏன் ? என்று காட்டமாக பதிலளித்தார் . சாஸ்திரி சார் . . நீங்க சொல்ற எல்லாமே கரெக்ட்தான் . எந்த அணியும் வெளிநாட்டுல சரியா ஆடல என்பதன் மூலம் இந்தியாவும் சரியா ஆடல என்பதை மறைமுகமா ஒத்துக்குற நீங்க , அப்புறம் எதுக்கு இந்தியா தான் பெஸ்ட் டிராவலிங் டீம்னு சொன்னீங்க . . ? நீங்க அப்படி சொன்னதால்தானே இப்படிலாம் கேள்வி கேட்குறாங்க . பெஸ்ட் டிராவலிங் டீம்னு சொன்னீங்களே , ஆனால் எல்லா ஊர்லயும் மண்ணை கவ்வுறீங்களேனு கேட்கத்தானே செய்வாங்க . இனியாவது ஓவரா பில்டப் கொடுக்காம கொஞ்சம் அடக்கி வாசிங்க . .


மறைந்த முதல்வர் ஜெயலலிதாவின் பிறந்தநாள் இன்று மாநிலம் முழுவதும் அதிமுகவினர் கொண்டாடுகின்றனர் . முன்னதாக அவரது அண்ணன் மகள் தீபா , இன்று தனது அரசியல் பிரவேசம் குறித்து அறிவிப்பதாக கூறினார் . இதைதொடர்ந்து அவர் , செய்தியாளர்களிடம் கூறியதாவது . தனியார் தொலைக்காட்சிக்கு பேட்டி அளித்த தீபக் , போயஸ் கார்டன் வீட்டில் தனக்கும் , தீபாவுக்கும் உரிமை உள்ளது என கூறினார் . இது அவராகவே பேசவில்லை . சுய லாப நோக்கோடு பேசியுள்ளார் . இத்தனை நாள் மவுனமாக இருந்த தீபக் , இப்போது திடீரென செய்தியாளர்களை சந்தித்து பேசுவது , சிலரது கபட நாடகம் என்பதே என் கருத்து . தினகரன் தலைமை வேண்டாம் என்று கூறும் தீபக் , சசிகலா தலைமையில் அதிமுக செயல்படலாம் என கூறியுள்ளாரே என்ற கேள்விக்கு , “அதிமுகவை வழிநடத்த சசிகலா குடும்பத்தினர் யாருக்கும் தகுதி இல்லை . மக்கள் இந்த தீயசக்திகளை விரட்ட வேண்டும்” என அதிரடியாக கூறினார் . அதேபோல் , தற்போது முதலமைச்சராக பதவியேற்றுள்ள எடப்பாடி பழனிச்சாமியின் செயல்படுகள் பற்றி கேட்டபோது , “அவருக்கும் அந்த தகுதி கிடையாது . இந்த ஆட்சி நீடிக்குமா என்பதும் , அவரது செயல்பாடுகள் பற்றியும் கருத்து கூறவில்லை . ” என்றார் . அதிமுகவில் இருந்து விலகிய பன்னீர் செல்வத்தை சந்தித்து பேசியது மரியாதை நிமித்தமானதே தவிர , என்னுடைய அரசியல் பயணத்தை அவருடன் தொடருவேன் என்பது தவறான கருத்து . எனது அரசியல் பயணம் விரைவில் தொடங்குவேன் . எனது பணி , எனது திட்டம் குறித்து விரைவில் அறிவிப்பேன் . செயல்படுத்துவேன் . அனைத்தையும் நிறைவேற்றுவேன் . என்னை நம்பி அதிமுக தொண்டர்கள் வந்தார்கள் . வருகிறார்கள் . என்னை நம்பி வந்தவர்களை நான் ஏமாற்ற மாட்டேன் . அவர்கள் என் மீது வைத்துள்ள நம்பிக்கையை காப்பாற்றுவேன் . எனக்கு மிரட்டலோ , அச்சுறுத்தலோ எது வந்தாலும் தயங்க மாட்டேன் . பயப்பட மாட்டேன் . என் மீது நம்பிக்கை வைத்த மக்களுக்கும் , தொண்டர்களுக்கும் சுயநலம் இல்லாமல் பணியாற்றுவேன் . யாருக்க்காவும் பயந்து அரசியலை விட்டு விலக மாட்டேன் . போயஸ் தோட்டம் வீடு நினைவிடமாக மாற்ற வேண்டும் என கூறி வருகிறார்கள் . விரைவில் அதை நிறைவேற்றுவேன் . இவ்வாறு அவர் கூறினார் .


நடிகர் விஜய் மற்றும் சூர்யா நடத்து கடந்த 2001 ஆம் வெளியான சூப்பர் ஹிட் திரைப்படம் பிரண்ட்ஸ் . இந்த படத்தை இயக்குனர் கோகுல் கிருஷ்ணா இயக்கி இருந்தார் . இந்த படத்தில் , ரமேஷ் கிருஷ்ணா , தேவயானி , மற்றும் விஜய லட்சுமி , வடிவேலு உள்ளிட்ட பலர் நடித்திருந்தனர் . குழந்தை நட்சத்திரம் ' பரத் ஜெயந்த் ' இந்த படத்தில் இளையதளபதி விஜயின் சிறிய வயது கதாப்பாத்திரத்தில் நடித்திருந்தவர் மாஸ்டர் பரத் ஜெயந்த் . 1988 ஆம் ஆண்டு சென்னையில் பிறந்த இவர் பள்ளியில் படிக்கும்போதே பல திரைப்படங்களிலும் , சின்னத்திரை சீரியல்களிலும் நடித்து பிரபலமானவர் . சிறிய வயதில் நடிப்பில் கலக்கிய இவர் தற்போது ஆளே இடம் தெரியாமல் போய் விட்டார் . படிப்புஃ இவர் , லயோலா கல்லூரியில் விஷ்வல் கம்யூனிகேசன் மற்றும் எம் . பி . ஏ படிப்பை முடித்தார் . படிப்பில் கவனம் செலுத்த சிறிது காலம் நடிப்பிற்கு இடைவெளி விட்டு சென்ற இவர் அதன் பின்னர் மீண்டும் நடிக்க வரவில்லை . துணை இயக்குனராக பரத்ஃ தற்போது இவர் அஜய் ஞானமுத்து இயக்கத்தில் , அதரவா மற்றும் நயன்தாரா நடித்து வரும் ' இமைக்கா நொடிகள் ' படத்தில் துணை இயக்குனராக பணியாற்றி வருகிறாராம் . சிறிய வயதில் திரைப்படங்களில் குழந்தை நட்சத்திரமாக கலக்கிய இவர் , தற்போது முன்னணி நடிகர்களாக இருக்கும் கார்த்தி , மற்றும் விஷால் பாணியில் துணை இயக்குனராக இருந்து பின் நடிக்க வரலாம் என எதிர்பார்க்கப்படுகிறது .


இன்றுத் தொடங்கும் சூப்பர் சீரிஸ் பாட்மிண்டன் போட்டியில் இந்தியாவின் பி . வி . சிந்து , சாய்னா நெவால் , ஹெச் . எஸ் . பிரணாய் , சாய் பிரணீத் , காஷ்யப் , சௌரவ் வர்மா , மானு அத்ரி - சுமீத் ரெட்டி இணை மற்றும் அஸ்வினி பொன்னப்பா - சிக்கி ரெட்டி இணைஆகியோர் கலந்து கொள்கின்றனர் . சூப்பர் சீரிஸ் பாட்மிண்டன் போட்டி ஹாங்காங்கில் இன்றுத் தொடங்குகிறது . இதில் இந்தியாவின் பி . வி . சிந்து தனது முதல் சுற்றில் தகுதிச்சுற்று வீராங்கனையை சந்திக்கிறார் . அவர் முதல் இரண்டு சுற்றுகளில் வெல்லும் பட்சத்தில் காலிறுதியில் ஜப்பானின் அகானே யமாகுசியை எதிர்கொள்வார் . அதேபோல் சாய்னா நெவால் தனது முதல் சுற்றில் டென்மார்க்கின் மெட்டே பெüல்சென்னுடன் மோதுகிறார் . ஆடவர் ஒற்றையர் பிரிவில் களம் காணும் பிரணாய் , ஹாங்காங்கின் ஹு யுன் உடனான மோதுகிறார் . சாய் பிரணீத் , தென் கொரியாவின் சன் வான் ஹோவை எதிர்கொள்கிறார் . காஷ்யப் சீன தைபேவின் கான் சாவ் யுவையும் தொடக்கச் சுற்றில் சந்திக்கின்றனர் . சௌரவ் வர்மா , இந்தோனேஷியாவின் டாமி சுகியார்டோவை முதல் சுற்றில் சந்திக்கிறார் . ஆடவர் இரட்டையர் பிரிவில் தேசிய சாம்பியனான மானு அத்ரி - சுமீத் ரெட்டி இணை தங்களது முதல் சுற்றில் , தகுதிச்சுற்று வீரர்களை எதிர்கொள்கிறது . மகளிர் இரட்டையர் பிரிவில் அஸ்வினி பொன்னப்பா - சிக்கி ரெட்டி இணை , சீனாவின் ஹுவாங் டோங்பிங் - லி வென்மெய் இணையை சந்திக்கிறது .


ஐந்துமுறை தமிழகத்தின் முதலமைச்சர் பொறுப்பை ஏற்று , மக்கள் பணி ஆற்றிய தலைவர் கலைஞர் , ஆட்சித் துறையில் அளப்பரிய சாதனைகள் நிகழ்த்திய அண்ணன் கருணாநிதிக்கு அவார்ட் கொடுத்தே ஆகணும் என வைகோ அறிக்கை வெளியிட்டுள்ளார் . இதுகுறித்து அவர் வெளியிட்டுள்ள அறிக்கை யில் , தமிழ்கூறும் நல்லுலகின் தன்னேரில்லாத் தலைவர் கலைஞர் , கோடிக்கணக்கானத் தமிழ் நெஞ்சங்களைத் துயர் கொள்ளச் செய்துவிட்டு , பேரறிஞர் அண்ணாவுக்கு அருகில் துயில் கொள்ளச் சென்றுவிட்டார்கள் . ஐம்பது ஆண்டு காலம் திராவிட இயக்கத்துக்கு தலைமையேற்று வழிநடத்திய கலங்கரை விளக்கம் அணைந்து போனது . ஓயாத கடல் அலை போல உழைத்துக் கொண்டிருந்த ‘தமிழர்களின் சகாப்தம்’ தன் மூச்சை நிறுத்திக்கொண்டது . இந்திய அரசியல் தலைவர்களிலேயே எழுத்தாற்றலும் , சொல்லாற்றலும் ஒருங்கே பெற்றிருந்த மக்கள் தலைவர் கலைஞர் ஒருவரே என்றால் அது மிகையல்ல . மேடையில் வீசிய மெல்லியப் பூங்காற்றாய் , உலகத் தமிழர்களின் உள்ளத்தில் நிறைந்தவர் , தன் ஈடற்ற எழுத்து வன்மையால் தமிழ் அன்னைக்கு முத்தாரங்கள் பலவற்றை அணிகலனாகப் பூட்டி மகிழ்ந்த வித்தகப் பெருமகன் கலைஞர் . வான்புகழ்கொண்ட வள்ளுவரின் குறளுக்கு அவர் தீட்டிய ‘குறளோவியம்’ தமிழரின் தொன்மைச் சிறப்பை இயம்பும் ‘தொல்காப்பியப் பூங்கா’ , தமிழ் இனத்தின் பழைய பண்பாட்டின் புதிய வடிவத்தை கண்முன் நிறுத்தும் ‘சங்கத் தமிழ்’ , கடலாண்ட தமிழனின் வரலாற்றைக் கூறும் ‘ரோமாபுரிப் பாண்டியன்’ , தமிழ் மண்ணின் வீரம் மணக்கும் ‘தென்பாண்டிச் சிங்கம்’ , ‘பொன்னர் சங்கர்’ போன்றவை தலைவர் கலைஞரின் சாகாவரம் பெற்ற இலக்கியப் படைப்புகள் ஆகும் . தமிழ்த் திரைஉலகில் பேனா முனையில் புரட்சிகர வசனங்கள் தீட்டி , வண்ணத் தமிழுக்கு மேலும் அணிசேர்த்து காவியப் புகழ் கொண்டவர் கலைஞர் . ஐந்துமுறை தமிழகத்தின் முதலமைச்சர் பொறுப்பை ஏற்று , மக்கள் பணி ஆற்றிய தலைவர் கலைஞர் , ஆட்சித் துறையில் அளப்பரிய சாதனைகள் நிகழ்த்தியவர் . இந்திய ஜனநாயகத்திற்கும் , கூட்டாட்சித் தத்துவத்திற்கும் வலுசேர்க்கும் வகையில் , இந்தியாவிலேயே முதன் முதலில் சட்டப்பேரவையில் ‘மாநில சுயாட்சி’ தீர்மானத்தை நிறைவேற்றிய வரலாறு கலைஞருக்கு மட்டுமே உரியது ஆகும் . திராவிட இயக்கத்தின் ஆணி வேரான ‘சமூக நீதி’ தழைப்பதற்கு பிற்படுத்தப்பட்டோர் , ஒடுக்கப்பட்டோர் மற்றும் சிறுபான்மையினர் இடஒதுக்கீட்டு உரிமையை நிலைநாட்டியவர் . செம்மொழித் தமிழுக்கு சிறப்பான திட்டங்களால் பெருமை சேர்த்தவர் . எண்ணிலடங்கா சமூக நலத் திட்டங்களுக்கு முன்னேடியான மாநிலம் தமிழ்நாடு என்ற கீர்த்தி தலைவர் கலைஞரால்தான் கிடைத்தது . பெண்களுக்கு சொத்து உரிமை வழங்கிட சட்டம் , வேளாண்மை செழிக்க இலவச மின்சாரம் வழங்கும் திட்டம் , கல்வி , சுகாதாரத் துறைகளில் தமிழகம் பெற்றிருக்கும் வளர்ச்சி , தொழில் துறையிலும் , தகவல் தொழில்நுட்பத் துறையிலும் தலைசிறந்த மாநிலமாகத் திகழும் தமிழ்நாடு , இவையெல்லாம் கலைஞரின் ஆட்சித் திறனுக்கு சான்று கூறும் சரித்திரச் சாதனைகள் ஆகும் . தந்தை பெரியாரின் நெஞ்சில் தைத்த முள்ளை அகற்ற ‘அனைத்துச் சாதியினரும் அர்ச்சகர் ஆகும் சட்டம்’ கொணர்ந்த பெருமை கலைஞரையே சேரும் . இந்திய நாட்டில் தென்னகத்து ஒளிவிளக்காக ஏழு கோடி தமிழர்களின் நெஞ்சில் மட்டுமல்ல , மாநில எல்லைகளைக் கடந்து நாட்டு மக்கள் அனைவரது பேரன்புக்கும் , போற்றுதலுக்கும் உரிய தலைவர் கலைஞர் அவர்களுக்கு இந்திய அரசு ‘பாரத் ரத்னா’ விருது வழங்கிச் சிறப்பிக்க வேண்டும் என்று வலியுறுத்துகிறேன் .


வெஸ்ட் இண்டீஸுக்கு எதிரான நான்காவது ஒருநாள் போட்டியில் கத்தி கத்தியே அந்த அணியை கலீல் அகமது கதறவிட்டார் . போட்டிக்கு பின்னர் அதற்கான விளக்கத்தையும் அளித்தார் கலீல் . வெஸ்ட் இண்டீஸ் அணிக்கு எதிரான நான்காவது ஒருநாள் போட்டியில் இந்திய அணி 224 ரன்கள் வித்தியாசத்தில் அபார வெற்றி பெற்றது . ரோஹித் மற்றும் ராயுடுவின் அபார சதத்தால் இந்திய அணி 377ரன்களை குவித்தது . 378 ரன்கள் என்ற இலக்குடன் களமிறங்கிய வெஸ்ட் இண்டீஸ் அணியின் முதல் மூன்று விக்கெட்டுகளில் இரண்டு விக்கெட்டுகள் ரன் அவுட் . இந்திய அணிக்கு சிம்ம சொப்பனமாக திகழ்ந்துவரும் அந்த அணியின் இரண்டு வீரர்களில் ஒருவரான ஹோப் , ரன் அவுட்டாகி வெளியேறினார் . இந்திய அணியை தெறிக்கவிடும் மற்றொரு வீரரான ஹெட்மயரை வீழ்த்தி பிரேக் கொடுத்தார் கலீல் அகமது . இடது கை வேகப்பந்து வீச்சாளரான கலீல் அகமது , நேற்றைய போட்டியில் அபாரமாக வீசினார் . ஹெட்மயர் , அனுபவ வீரரான சாமுவேல்ஸ் , ரோமன் பவல் ஆகிய மூவரையும் வீழ்த்தினார் . 5 ஓவர்கள் வீசி 13 ரன்கள் மட்டுமே விட்டுக்கொடுத்து 3 விக்கெட்டுகளை வீழ்த்தினார் . இது இவரது கிரிக்கெட் வாழ்க்கையில் எந்த காலத்திலும் முக்கியமான பந்துவீச்சுகளில் ஒன்றாக இருக்கும் . ஹெட்மயரை எல்பிடபிள்யூ ஆக்கி வெளியேற்றியதால் உற்சாகமடைந்த கலீல் அகமது , அவ்வப்போது அம்பயரிடம் ரொம்ப சீரியஸாக அப்பீல் செய்துகொண்டே இருந்தார் . ஸ்டம்பிற்கு மேலே சென்றுவிடும் என்று அப்பட்டமாக தெரிந்த பந்திற்கு கூட அப்பீல் செய்தார் . போட்டி முடிந்ததும் இதுகுறித்து கலீல் அகமதுவிடம் சஞ்சய் மஞ்சரேக்கர் கேள்வி எழுப்பினார் . அதற்கு பதிலளித்த கலீல் அகமது , பேட்ஸ்மேனுக்கு அழுத்தமளிக்கும் விதமாக அடிக்கடி அப்பீல் செய்ததாக தெரிவித்துள்ளார் . அப்பீல் செய்யலாம் . . அதுக்காக இப்படியா . . ?


ஆர் . கே . நகர் தேர்தல் சமயத்தில் அரசியல்வாதிகளால் அடைந்த அவமானத்தை இன்னும் முழுசும் மறக்கமுடியாமல் தவித்துக்கொண்டிருக்கும் விஷாலை , திருவாரூர் தேர்தலில் நிற்கும்படி அவரது ஆதரவாளர்கள் தூண்டி வருவதாக சில திடுக் செய்திகள் நடமாடத்துவங்கியுள்ளன . ஏற்கனவே நடிகர் சங்கத்திலும் தயாரிப்பாளர் சங்கத்திலும் இரு பெரும் பதவிகளில் இருக்கும் விஷால் ஏகப்பட்ட சர்ச்சைகளில் சிக்கி வருகிறார் . தன்னிச்சையான முடிவுகள் எடுத்தல் , நிர்வாகம் , ஊழல் , எந்த ஒரு காரியத்திலும் முடிவு எடுக்கமுடியாமல் தவிப்பது என்று சின்னாபின்னப்பட்டு வருகிறார் விஷால் . இந்நிலையில் திருவாரூர் தேர்தலில் அவரை நிறுத்தி தேரைத் தெருவில் நிறுத்திவிட வேண்டும் என்று அவரது நண்பர்களில் சிலர் நயவஞ்சகமாக நினைப்பதாகத் தெரிகிறது . இதை ஒட்டி , கமல் இன்னும் மக்கள் நீதி மய்ய வேட்பாளரை அறிவிக்கவில்லை . தயாரிப்பாளர் சங்க விவகாரத்தில் நம்மைத்தான் ஆதரித்தார் . அவரு ஆதரவு கொடுத்தா ஜெயிக்கவே செய்யலாம்’ என்று விஷாலுக்கு சிலர் வெறியேற்ற , அதை நம்பி கமலிடம் அப்பாயிண்ட்மெண்ட் கேட்டிருக்கிறாராம் விஷால் . என்னடா இது திருவாரூர் தேர்தலுக்கு வந்த கஷ்டகாலம் . விஷாலுக்கு ஆதரவு தர்றதுக்குப் பதிலா மக்கள் நீதி மய்யம் கட்சியை கமல் கலைச்சுட்டுப்போயிடலாம் என்று கமெண்ட் வருகிறது செய்திகள் கசிந்த அதே இடத்திலிருந்து .


டென்னிஸ் வீரரான செர்பியாவின் நோவக் ஜோகோவிச் , தனது பயிற்சியாளரையும் , பயிற்சிக் குழுவையும் கைகழுவினார் . ஜோகோவிச் ( 29 ) , கடந்த நவம்பரில் பிரிட்டனின் முர்ரேவிடம் தோல்வியுற்று முதலிடத்தை இழந்தார் . பின்னர் , கடந்த ஜனவரியில் நடைபெற்ற ஆஸ்திரேலிய ஓபனில் 2 - ஆவது சுற்றிலேயே அதிர்ச்சித் தோல்வி கண்டு வெளியேறினார் . இப்படி ஜோகோவிச் , கடந்த சில மாதங்களாக பெரிய அளவில் வெற்றி எதுவும் பெறவில்லை என்பதால் தனது முதலிடத்தை இழந்தார் . இந்நிலையில் தொடர் தோல்வியிலிருந்து மீள தனது நீண்ட நாள் பயிற்சியாளரான மரியான் வஜ்டாவையும் , பயிற்சிக் குழுவையும் பிரிந்தார் . இது தொடர்பாக ஜோகோவிச் கூறியதுஃ “இப்போது எடுத்திருக்கும் முடிவு , நான் மீண்டும் உச்சகட்ட ஃபார்முக்கு திரும்புவதற்கு உதவும் . களத்தில் மீண்டும் வெற்றிகளைக் குவிப்பதில் தீவிரமாக இருக்கிறேன் . புதிய பயிற்சியாளரை நியமிப்பது தொடர்பாக சிந்தித்து வருகிறேன் . ஆனால் , புதிய பயிற்சியாளர் விஷயத்தில் அவசரப்பட்டு எந்த முடிவையும் எடுக்க மாட்டேன் . சரியான பயிற்சியாளரை தேர்வு செய்ய கால அவகாசம் தேவைப்படுகிறது ' என்றார் .


தனியார் நிறுவன பாலில் ரசாயன கலப்பு இருப்பதாக கூறி அண்மையில் பரபரப்பை ஏற்படுத்தியவர் அமைச்சர் ராஜேந்திர பாலாஜி . உயிரை மாய்த்து கொள்வதாக கூட சவால் விட்டார் . ஆனால் அதன்பிறகு , என்ன ஆனதோ தெரியவில்லை , அதுபற்றி எதுவும் பேசாமல் அமைதியாக இருந்து வருகிறார் . உண்மையில் அவரை தனியாக அழைத்து முதல்வர் டோஸ் விட்டதன் காரணமாகவே அவர் அடங்கியதாக கூறப்படுகிறது . தமிழகத்தில் விநியோகம் ஆகும் தனியார் நிறுவன பாலில் , ஆந்திர முதல்வருக்கு சொந்தமான ஹெரிடேஜ் பால் முக்கியமான ஒன்றாகும் . தற்போது , ராஜேந்திர பாலாஜி கூறியதால் கொதிப்படைந்துள்ள , தனியார் பால் விற்பனை நிறுவனத்தை சேர்ந்தவர்கள் , ஆந்திர முதல்வர் சந்திர பாபு நாயுடுவை சந்தித்து இந்த விவகாரத்தை எடுத்து கூறியுள்ளனர் . அதன் பின்னர் என்ன நடந்தது என்று தெரியவில்லை . அமைச்சர் ராஜேந்திர பாலாஜியை அழைத்த முதல்வர் , இந்த ஆட்சி தொடர்ந்து , நீங்கள் அமைச்சர் பதவியில் தொடர வேண்டும் என்ற எண்ணம் இல்லையா ? என்று கேட்டுள்ளாராம் . நாமே ஆட்சியை காப்பாற்ற கடுமையாக போராடி கொண்டிருக்கிறோம் . இந்த நேரத்தில் நீங்கள் தேவை இல்லாத சர்ச்சையை எதற்காக கிளப்பி வருகிறீர்கள் . சந்திரபாபு நாயுடுவிடம் இருக்கும் பணத்திற்கும் , செல்வாக்கிற்கும் , ஒரு பத்து எம் . எல் . ஏ வை விலை பேசி வாங்கி விட்டால் , நம் கதி அதோ கதிதான் . அதனால் , கொஞ்சம் வாயை திறக்காமல் இருங்கள் என்று ராஜேந்திர பாலாஜியை டோஸ் விட்டதாக கூறப்படுகிறது . அதன் பிறகே , அமைச்சர் ராஜேந்திர பாலாஜி மவுனம் கடைபிடிப்பதாக சொல்லப்படுகிறது .


கடந்த 2013 ஆம் ஆண்டு வெளியாகி சக்க போடு போட்ட கமல் நடிப்பில் வெளியான பிரமாண்ட படமான விஸ்வரூபம் படத்தின் அடுத்த பாக மான ' விஸ்வரூபம் 2 ' படத்தின் ஃபர்ஸ்ட் லுக் போஸ்டர் இன்று மாலை 7 மணிக்கு வெளியாகிறது என்று கமல்ஹாசன் தனது ட்விட்டர் பக்கத்தில் அறிவித்துள்ளார் . ' விஸ்வரூபம் ' வெளியான உடனே , ' விஸ்வரூபம் 2 ' படத்தில் எடுக்க வேண்டிய காட்சிகளுக்கு படப்பிடிப்பு நடைபெற்றது . அப்போது ' விஸ்வரூபம் 2 ' படத்தின் உரிமையை வாங்கினார் ஆஸ்கர் V ரவிச்சந்திரன் . ஆனால் , படத்திற்கான பணிகள் தாமதம் ஆனது . இதனால் , ' உத்தம வில்லன் ' , ' பாபநாசம் ' ஆகிய படங்களில் தொடர்ச்சியாக கமல் நடித்தார் . ' உத்தம வில்லன் ' , ' பாபநாசம் ' , ' தூங்காவனம் ' என கமல் நடிப்பில் உருவான படங்கள் வெளியான நிலையில் , ' விஸ்வரூபம் 2 ' வெளியீடு எப்போது ரசிகர்கள் தலையை பிய்த்து கொண்டிருந்தனர் . இந்நிலையில் , ' விஸ்வரூபம் 2 ' படத்தை ஆஸ்கர் ரவிச்சந்திரனிடமிருந்து கமலே கைப்பற்றியுள்ளதாக அவருக்கு நெருக்கமானவர்கள் தெரிவித்தார்கள் . இதனால் விரைவில் இப்படத்தின் டப்பிங் உள்ளிட்ட இதர இறுதிகட்ட பணிகள் துவங்கும் என தெரிவித்தார்கள் . இந்த சூழலில் கமலின் நீண்டநாள் படைப்பான ' விஸ்வரூபம் 2 ' படத்தின் ஃபர்ஸ்ட் லுக் போஸ்டர் இன்று மாலை 7 மணிக்கு தனது ட்விட்டர் பக்கத்தில் வெளியிடவுள்ளனர் . இது தொடர்பாக கமல் தன் ட்விட்டர் பக்கத்தில் , ' ' ' விஸ்வரூபம் 2 ' படத்தின் தமிழ் , தெலுங்கு , இந்தி போஸ்டர்கள் இன்று மாலை 7 மணிக்கு வெளியாகிறது ' ' என்று அறிவித்துள்ளார் . ' விஸ்வரூபம் 2 ' முடித்துவிட்டு , ' சபாஷ் நாயுடு ' பணிகளை கமல் துவங்குவார் என தெரிகிறது .


சுப்ரீம் கோர்ட்டின் தலைமை நீதிபதிக்கு எதிராக 4 நீதிபதிகள் போர்க்கொடி உயர்த்தியுள்ள நிலையில் ஜனநாயகத்துக்கு ஆபத்து என்ற அந்த நீதிபதிகளின் கருத்துகளுக்கு முக்கியம் அளித்து இப்பிரச்சனையில் தலையிட வேண்டும் என்று பிரதம்ர் மோடியை காங்கிரஸ் தலைவர் ராகுல் காந்தி வலியுறுத்தியுள்ளார் . இந்திய வரலாற்றில் முதல்முறையாக உச்சநீதிமன்ற நீதிபதிகள் செல்லமேஸ்வர் , ரஞ்சன் கோகாய் , குரியன் ஜோசப் , லோகுர் ஆகிய நால்வரும் நேற்று செய்தியாளர்களை சந்தித்தனர் . அப்போது உச்சநீதிமன்ற வளாகத்தில் கடந்த சில மாதங்களாக விரும்பத்தகாத நிகழ்வுகள் நடந்து வருவதாகவும் , இதே நிலை நீடித்தால் நாட்டில் ஜனநாயகம் நிலைக்காது எனவும் குற்றம்சாட்டினர் . இதுகுறித்து உச்சநீதிமன்ற தலைமை நீதிபதி தீபக் மிஸ்ராவிடம் தெரிவித்தும் , சரியான நடவடிக்கை எடுக்கப்படவில்லை என அவர்கள் குற்றம் சாட்டினர் . மேலும் , அனைத்து முடிவுகளையும் தலைமை நீதிபதியே தனிப்பட்ட முறையில் எடுத்து வருகிறார் . மற்ற நீதிபதிகளுக்கு அவர் வாய்ப்பு அளிக்க வேண்டும் . தலைமை நீதிபதி தீபக் மிஸ்ராவை நீக்குவது பற்றி மக்கள் தான் முடிவு செய்ய வேண்டும் என்று நால்வரும் கூட்டாக பேட்டியளித்தனர் . நாட்டையே பெரும் பரபரப்புக்கு உள்ளாக்கியுள்ள இந்த விவகாரம் தொடர்பாக மத்திய சட்ட அமைச்சர் ரவிசங்கர் பிரசாத்துடன் பிரதமர் மோடி ஆலோசனை நடத்தினார் என கூறப்படுகிறது . இது குறித்து செய்தியாளர்களிடம் பேசிய காங்கிரஸ் தலைவர் ராகுல் காந்தி உச்சநீதிமன்ற தலைமை நீதிபதி மீது , மூத்த நீதிபதிகள் முன் வைத்திருக்கும் கருத்துகள் மிக முக்கியமானவை என தெரிவித்தார் . ஜனநாயகத்திற்கு ஆபத்து என்ற அந்த 4 நீதிபதிகளின் கருத்து மிகவும் முக்கியமானது என்றும் நீதியை விரும்பும் அனைத்து குடிமக்களும் இந்த பிரச்னை தீர்க்கப்பட வேண்டும் என விரும்புகிறார்கள் என்றும் ராகுல் தெரிவித்தார் . அமித்ஷா மீதான போலி என்கவுண்டர் வழக்கை விசாரித்து வந்த நீதிபதி லோதா மரணம் குறித்தும் விரிவான விசாரணை நடத்தப்பட வேண்டும் என்றும் ராகுல் வலியுறுத்தினார் . .


தமிழக பாரதிய ஜனதா கட்சியின் மூத்த தலைவர் இல . கணேசன் , மும்பையில் இருந்து விமானம் மூலம் இன்று சென்னை வந்தார் . அப்போது செய்தியாளர்களிடம் பேசிய அவர் , நான் எம் . பி . ஆனதும் மரியாதை நிமித்தமாக சந்திக்க வேண்டும் என்று நினைத்தவர்களில் முதலமைச்சர் ஜெயலலிதா முதல் நபர் ஆவார் என்று கூறினார் . அப்போது பேசிய அவர் , உடல்நலக் குறைவால் அப்போலோ மருத்துவமனையில் தங்கி சிகிச்சை பெற்று வரும் தமிழக முதலமைச்சர் ஜெயலலிதாவை , காங்கிரஸ் துணை தலைவர் ராகுல் காந்தி பார்க்க வந்தது வரவேற்கத்தக்கது வரவேற்கத்தக்கது என்றார் . நான் எம் . பி . ஆனதும் மரியாதை நிமித்தமாக சந்திக்க வேண்டும் என்று நினைத்தவர்களில் முதலமைச்சர் ஜெயலலிதா முதல் நபர் ஆவார் என்று கூறினார் . மேலும் , பேசிய இல . கணேசன் , முதலமைச்சர் ஜெயலலிதா பூரண நலம் பெற்று மீண்டும் பணிகளைத் தொடங்குவார் என கூறினார் . மருத்துவமனையில் சிகிச்சை பெற்று வரும் முதலமைச்சர் ஜெயலலிதாவைப் பார்க்க பிரதமர் நரேந்திர மோடி சென்னை வருவாரா என்று செய்தியாளர்கள் கேட்டதற்கு , பிரதமர் மோடி , வருவதற்கு வாய்ப்பு இருக்கிறதா ? இல்லையா ? என்பது பற்றி எனக்கு தெரியாது . வரமாட்டார் என சொல்லவும் முடியாது என்று எம் . பி . இல . கணேசன் தெரிவித்தார் .


தேர்வு வாரிய ஊழலால் , வேலை இல்லா இளைஞர்களிடம் நம்பிக்கையின்மை ஏற்பட்டுள்ளதாக திமுக செயல் தலைவர் மு . க . ஸ்டாலின் குற்றம் சாட்டியுள்ளார் . இதுகுறித்து அவர் வெளியிட்டுள்ள அறிக்கையில் , கடந்த செப்டம்பர் 16 ஆம் நாளன்று நடைபெற்ற அரசு பாலிடெக்னிக் விரிவுரையாளர் தேர்வு , மதிப்பெண் முறைகேடு காரணமாக ரத்து செய்யப்படுவதாக ஆசிரியர் தேர்வு வாரியம் அறிவித்திருப்பது அதிமுக ஆட்சியில் பணியாளர் நியமனங்களில் ஊழல் மலிந்து இருக்கிறது என்பதை வெளிக்காட்டுகிறது என தெரிவித்துள்ளார் . விடைத்தாள்களில் மதிப்பெண்கள் திருத்தப்பட்டு இருக்கின்ற மிகப்பெரிய மோசடி , ஏதோ ஒருசில ஊழியர்கள் மட்டத்தில் மட்டுமே நடைபெற்று விட்டது என்று சொல்வது நம்பக்கூடியதாக இல்லை எனவும் பாலிடெக்னிக் விரிவுரையாளர் தேர்வு ஊழல் சந்தி சிரித்தது எனவும் குறிப்பிட்டுள்ளார் . பிரிவு விசாரணைக்கோ அல்லது சி . பி . ஐ . விசாரணைக்கோ கடைசிவரை மாற்றவில்லை எனவும் மாபெரும் மதிப்பெண் ஊழலுக்குத் துணை போன உயரதிகாரிகளையோ , அதில் சம்பந்தப்பட்ட முக்கிய நிறுவனங்களையோ அல்லது ஆளுங்கட்சியினரையோ தொடவில்லை எனவும் குற்றம் சாட்டியுள்ளார் . முறைகேட்டில் ஈடுபட்டுள்ளவர்களின் தேர்வை ரத்து செய்வதை தவிர்த்துவிட்டு , நேர்மையாக தேர்வு எழுதியவர்களின் முடிவையும் ரத்து செய்திருப்பது ஏன் என்ற கேள்வி எழுகிறது . இளைஞர்களுக்கு வேலைவாய்ப்புகளே கிடைக்காத இந்தச் சூழ்நிலையில் , நேர்மையாக தேர்வெழுதி விட்டு , காத்திருந்த இளைஞர்களின் கனவுகள் , தேர்வு ரத்து செய்யப்படுவதன் மூலமாக ஒட்டுமொத்தமாக கலைக்கப்படுவது மிகவும் கொடுமையானது என தெரிவித்துள்ளார் . இதனால் ஆசிரியர் தேர்வு வாரியம் உள்ளிட்ட அனைத்து பணியாளர் தேர்வு ஆணையங்கள் மற்றும் வாரியங்களிலும் நம்பிக்கையின்மையை ஏற்படுத்தி விடும் ஆபத்து இருப்பதாகவும் ஆகவே , ஒட்டுமொத்தமாக பாலிடெக்னிக் விரிவுரையாளர் பதவிக்கான தேர்வுகளை ரத்து செய்வதற்கு பதிலாக , முறைகேட்டில் ஈடுபட்டவர்களின் நியமனங்களை மட்டும் ரத்து செய்துவிட்டு , நேர்மையாக தேர்வு எழுதியவர்களின் எதிர்காலத்தை காப்பாற்ற அதிமுக அரசு முன் வரவேண்டும் என கேட்டுக் கொண்டுள்ளார் .


இந்தியாவில் மகளிர் ஐபிஎல் போட்டி நடைபெற்றால் எங்களுக்கு மிகப்பெரிய வாய்ப்பாக இருக்கும் என்றும் விரைவில் தொடங்கப்படும் என்றும் எதிர்ப்பார்ப்புடன் இருக்கிறார் இந்திய மகளிர் கிரிக்கெட் அணியின் அதிரடி ஆல்ரவுண்டரான ஹர்மன்பிரீத் கெளர் . இந்தாண்டுக்கான அர்ஜுனா விருதுக்கு மொத்தம் 17 பேர் தேர்வு செய்யப்பட்டு உள்ளனர் . அதில் ஹர்மன்பிரீத் கெளரும் ஒருவர் . இந்த விருது டெல்லியில் இன்று நடைபெறும் நிகழ்ச்சியில் வழங்கப்படுகிறது . இந்நிலையில் இந்திய மகளிர் கிரிக்கெட் அணியின் அதிரடி ஆல்ரவுண்டரான ஹர்மன்பிரீத் கெளர் கூறியதுஃ “விளையாட்டு வீரர் , வீராங்கனைகளுக்கு அரசிடம் இருந்து எந்த மாதிரியான அங்கீகாரம் கிடைத்தாலும் , அது அவர்களுடைய நம்பிக்கையை அதிகரிப்பதாக அமையும் . அர்ஜுனா விருதைப் பெற வேண்டும் என்ற கனவு ஒவ்வொரு விளையாட்டு வீரருக்கும் இருக்கும் . இந்த மதிப்புமிக்க விருதுக்கு என்னை தேர்வு செய்ததற்காக மத்திய அரசுக்கு நன்றி தெரிவித்துக் கொள்கிறேன் . இந்த விருதால் நான் மிகுந்த மகிழ்ச்சியடைந்துள்ளேன் . இது , இனிவரும் காலங்களில் இன்னும் சிறப்பாக செயல்படுவதற்கான உந்துதலை எனக்கு அளிக்கும் . ஆஸ்திரேலியா மற்றும் இங்கிலாந்து நாடுகளில் நடைபெறும் மகளிர் டி20 போட்டிகளில் விளையாடும் வாய்ப்பு கிடைத்திருக்கிறது . இந்தியாவில் மகளிர் ஐபிஎல் போட்டி நடைபெற்றால் அது எங்களுக்கு மிகப்பெரிய வாய்ப்பாக இருக்கும் . அது தொடர்பாக பிசிசிஐ ஆராய்ந்து வருகிறது . விரைவில் மகளிர் ஐபிஎல் தொடங்கப்படும் என எதிர்பார்க்கிறோம்” என்று அவர் தெரிவித்தார் .


காவிரி மேலாண்மை வாரியம் அமைக்க போதிய நெருக்கடியை மத்திய அரசுக்கு அதிமுக கொடுத்துள்ளது என்று அமைச்சர் ஜெயக்குமார் தெரிவித்துள்ளார் . மீன் வளத்துறை அமைச்சர் ஜெயக்குமார் சென்னை , பரங்கிமலையில் செய்தியாளர்களிடையே பேசினார் . அப்போது , காவிரி மேலாண்மை வாரியம் அமைப்பதற்கு அனைத்து வகையில் மத்திய அரசுக்கு , அதிமுக அரசு நெருக்கடி கொடுத்துள்ளது என்றார் . மும்முனை நெருக்கடியை மத்திய அரசுக்கு அதிமுக அரசு அளித்துள்ளதாகவும் அவர் கூறினார் . காவிரி மேலாண்மை வாரியம் , காவிரி நீர் முறைப்படுத்தும குழு அமைக்க நடவடிக்கை எடுக்கப்படும் என்றார் . உச்சநீதிமன்ற தீர்ப்பை அமல்படுத்த வேண்டும் என்பதுதான் நமது ஒரே நிலைப்பாடு . அதனை மத்திய அரசு நிறைவேற்றும் என்ற நம்பிக்கை உள்ளது என்றார் . தமிழக மக்களின் உணர்வை மத்திய அரசு புரிந்து கொள்ளும் என்ற நம்பிக்கையும் உள்ளது என்று கூறினார் .


திமுக தலைவர் கருணாநிதி மறைவை அடுத்து துக்கத்தில் திருக்கும் திமுகவும் , யாரோடு கூட்டணி ? என்ன செய்யலாம் என குழப்பத்தில் இருக்கும் அதிமுகவும் சைலன்ட்டாக இருக்கும் இந்த நேரத்தில் , தினகரனோ ஜெட் வேகத்தில் தேர்தல் களத்தில் குதிக்க திட்டம் வகுத்து வருகிறார் . 2019ம் ஆண்டு பாராளுமன்ற தேர்தலில் பணியாற்றிட தமிழ்நாடு மற்றும் புதுச்சேரி மாநிலங்களுக்கு உட்பட்ட 40 பாராளுமன்ற தொகுதிகளை 6 மண்டலங்களாக பிரித்து மண்டலப் பொறுப்பாளர்கள் அமமுக மண்டல பொறுப்பாளர்களை கட்சியின் துணைபொதுசெயலாளர் தினகரன் நியமித்துள்ளார் . மக்களவை தேர்தலில் ஜெயலலிதா 37 தொகுதிகளில் வென்றதை போல் ஜெயித்துக் காட்டுவோம் , காங்கிரஸ் உடன் கூட்டணி வைத்தால் 40 தொகுதிகளிலும் வெற்றி பெறுவோம் என்று அமமுக துணைப் பொதுச்செயலாளர் தினகரன் தெரிவித்துள்ளார் . லோக்சபா தேர்தலில் எங்கள் லட்சியம் 40 தொகுதிகள் . 37 தொகுதிகள் நிச்சயம் என்ற தாரக மந்திரத்தை வைத்து களத்தில் குதித்துள்ளார் . இந்நிலையில் இன்று அவர் வெளியிட்டுள்ள அறிக்கையில் , தமிழகம் மற்றும் பாண்டிச்சேரி என மொத்தம் 40 தொகுதிகளிலும் சாதனை வெற்றியை படைத்து மத்திய அரசை தீர்மானிக்கும் சக்தியாக விளங்க ஆலோசனைக்கூட்டம் நடைபெறும் என அறிவித்துள்ளார் . இந்த கூட்டம் அம்முக தலைமை கழகத்தில் நடக்கும் என கூறியுள்ளார் . இந்த ஆலோசனைக்கூட்டத்திற்கு பின் மண்டலம் வாரியாக நியமிக்கப்பட்ட தேர்தல் பொறுப்பாளர்களை சந்தித்து ஆலோசனை ஆலோசனை கேட்கிறாராம் . தலைவர் மறைந்த துக்கத்தில் திமுகவும் , யாரோடு கூட்டணி வைப்பது ? எதிர்கட்சிகளை எப்படி சமாளிப்பது ? என டீப் டிஸ்கஷனில் அதிமுக இருக்கும் சூழலில் , அசால்ட்டாக தேர்தல் பொறுப்பாளர்கள் , 40 தொகுதிகளை கைப்பற்ற அடுத்த கட்ட வேலைகள் என தீயாக வேலை பார்த்து வருகிறார் தினகரன் .


பாக்யராஜ் , 70வது மற்றும் 80பது களில் முன்னணி இயக்குனராக வலம் வந்த இயக்குனர் பாக்யராஜ் புரட்சி தலைவர் எம் . ஜி . ஆரின் நன்மதிப்பை பெற்றவராக திகழ்ந்தார் . எம் . ஜி . ஆர் மறைவிற்கு பின்னர் ஏற்பட்ட பல் வேறு அரசியல் சூழல் காரணமாக அரசியலை விட்டு ஒதுங்கிய இவர் ' எம் . ஜி . ஆர் மக்கள் முன்னேற்ற கழகம் ' என்கிற கட்சியையும் தொடங்கினர் . அதன் பின்னர் அந்த கட்சியை கலைத்த பாக்கியராஜ் சில காலம் கழித்து திமுக விற்கு ஆதரவாக பிரச்சாரத்தில் ஈடுபட்டார் . பின்னர் மீண்டும் அரசியலை விட்டு ஒதுங்கிய அவர் திரைப்படங்களில் தீவிர கவனம் செலுத்தி வந்தார் . சில வருடங்கள் கழித்து அதிமுகவில் இணைய வேண்டி மறைந்த முதலமைச்சர் ஜெயலலிதாவை சந்திக்க பல முறை தொடர்புகொண்டும் அது முடியாமல் போனது . இந்நிலையில் தற்போதைய அரசியல் சூழல் பல திருப்பங்களை நாள் தோறும் ஏற்படுத்தி வருகிறது . இந்த பரபரபபன சூழ்நிலையில் சசிகலாவிற்கு எதிராக போர்க்கொடி தூக்கியுள்ள முதலமைச்சர் பன்னீர்செல்வத்தை ஆதரித்து நேரில் சந்திப்பது , அரசியல் வட்டாரத்திலும் , திரையுலக வட்டாரத்திலும் பரபரப்பை ஏற்படுத்தியுள்ளது .


நடிகர் கமலஹாசனுக்கு வரும் நவ . 7 ஆம் தேதி பிறந்த நாள் . வழக்கம் போல் ரசிகர்களுடன் பிறந்த நாளைக் கொண்டாடுவார் கமல் . பல முறை இவர் பிறந்த நாளைக் கொண்டாடும் போதெல்லாம் ஏதாவது கருத்து சொல்வார் . ஆனால் , அது ஊடகங்களில் பெரும் பரபரப்பையோ கவனிப்பையோ பெற்றதில்லை . ஆனால் , இந்த முறை அவர் பிறந்த நாள் குறித்த செய்தியே கூட ஊடகங்களில் பெரிதும் எதிர்பார்க்கப்படும் செய்தியாக மாறிவிட்டது . காரணம் இதுவரை கமல் சொன்னது எல்லாம் ஏதோ உளறல்கள் என்று எடுத்துக் கொள்ளப்பட்டு வந்தன . ஆனால் இப்போது அவை அரசியலுக்கான அச்சாரமாகவே பார்க்கப்பட்டு வருகின்றன . அதனால்தான் இந்த பிறந்த நாள் செய்தியும் கூட பலத்த எதிர்பார்ப்பை ஏற்படுத்தியுள்ளது . வரும் நவ . 7ம் தேதி கமலஹாசனுக்கு 63வது பிறந்த நாள் வருகிறது . அத்துடன் அவரது ரசிகர் நற்பணி மன்றத்துக்கு 39 ஆவது ஆண்டாகவும் அமைந்துள்ளது . இந்த இரண்டையும் கொண்டாடும் விதமாக , தனது அரசியல் பிரவேசம் உறுதி என்று கூறியுள்ள கமல்ஹாசன் , தனது அரசியல் கட்சி துவக்கம் மிக அமைதியான முறையில் படிப்படியாக நடக்கும் என்று கூறியுள்ளார் . ஞாயிற்றுக்கிழமை இன்று சென்னையில் நடைபெற்ற ரசிகர்களுடனான சந்திப்பில் நடிகர் கமல் பல்வேறு கருத்துக்களைப் பேசினார் . அப்போதுதான் கட்சி அரசியல் குறித்தும் , தாம் தொடங்கப் போகும் அரசியல் கட்சிக்கு தேவையான நிதி திரட்டுவது குறித்தும் கருத்துகளை வெளிப்படுத்தினார் . அப்போதுதான் , அரசியல் கட்சிக்கான முதல் படியாக , மொபைல் ஆப் ஒன்று நவ . 7ம் தேதி துவங்கப்படும் என்றார் . அந்த ஆப் மூலம் , நற்பணி மன்றத்தினர் , கட்சிக்கான நிதியை சேர்த்து அளிக்கும் போது , அவை முறையான கணக்குடன் பராமரிக்கப்படும் என்று கூறினார் . எனவே , நிதி சேர்ப்பு மூலம் அரசியல் கட்சிக்கான அச்சாரத்தை கமல் போட்டு விட்டார் என்பதும் , நிதி சேர்ப்புக்காக ஒரு ஆப் ஒன்றை தனது பிறந்த நாளில் அறிமுகம் செய்து , முதல் நிதியை அதன் மூலம் அளிப்பார் என்றும் ரசிகர்கள் எதிர்பார்த்துள்ளனர் .


புயல் நிவாரணப் பணிகளில் தமிழக அரசு மிகவும் மெத்தனமாகச் செயல்படுகிறது . பாதிக்கப்பட்ட மக்களுக்கு ஒரு லட்சம் வீடுகள் கட்டித்தருவதாகச் சொல்லும் எடப்பாடி அரசு , அது எப்போது கட்டி முடிக்கப்படும் என்பதையும் சொல்லவேண்டும் . அதுவரை மக்கள் தார்ப்பாய்களுக்கு கீழே வாழ முடியாது’ என்று விளாசுகிறார் கமல் . ஏற்கனவே புல பாதித்த பகுதிகளுக்கு விசிட் அடித்திருந்த கமல் , இரண்டாம்கட்டமாக நாகை , திருவாரூர் மாவட்டத்தில் பாதிக்கப்பட்ட மக்களுக்கு ஆறுதல் கூற நேற்று மாலை சென்னையிலிருந்து விமானம் மூலம் புறப்பட்டுச் சென்றார் . அப்போது நிருபர்களிடம் பேசிய அவர் . . . “கஜா புயலால் பாதிக்கப்பட்ட பகுதிகளுக்கு மீண்டும் பயணம் மேற்கொண்டுள்ளோம் . பாதிக்கப்பட்ட மக்கள் மீள்வதற்கு இன்னும் பல வருடங்கள் ஆகும் . அவர்களின் வாழ்வாதாரத்துக்கு என்னென்ன தேவை என்பதைத் தெரிந்துகொள்ளும் ஓர் ஆய்வுப் பயணம் இது . முதலுதவிப் பயணமாக அல்லாமல் , ஆய்வுப் பயணமாக அமையும் . இவையெல்லாம் தேசத்தின் முக்கியமான பகுதிகள் , ஆக , இது தேசியப் பேரிடர்தான் . வந்து சென்ற எழுவர் கூறும் கருத்துகள் மத்திய அரசின் மனதை மாற்றும் என்று நம்புவோம்” என்று தெரிவித்தார் . மக்களின் வாழ்வாதாரத்தை மீட்டெடுப்பதற்கான நேரம் குறைவாக இருக்க வேண்டும் . செல்லும் உதவி குறைந்த காலத்திற்குள் செல்ல வேண்டும் . ஒரு லட்சம் வீடுகள் கட்டித் தரப்படும் என்று அரசு கூறியிருக்கிறது . அதனை கட்டி முடிக்கும் வரை மக்கள் என்ன செய்வார்கள் என்பது குறித்து ஆலோசிக்க வேண்டும் . தார்ப்பாய் அடியில் வாழும் அகதிகளாக அவர்கள் இருக்க முடியாது . நாங்கள் பார்த்த முகாம்கள் அனைத்தும் தொற்று பரவக் கூடிய முகாம்களாகவே தென்பட்டன , அதற்கு என்ன வழி என்பதை ஆராய வேண்டும் . அரசு , கட்சி என்று வித்தியாசம் பாராமல் அனைவரும் இதற்குத் துணை நிற்க வேண்டும்” என்று வலியுறுத்தினார் . ‘2.0’ ரிலீஸ் பிஸியில் இன்னும் ஒருமுறை கூட ரஜினி இப்பகுதிகளுக்கு விசிட் அடிக்காத நிலையில் கமல் இரண்டாவது முறையாகக் களம் இறங்கி நிவாரணப் பணிகளில் ஈடுபட்டுவருவது குறிப்பிடத்தக்கது .


அதிமுக முன்னாள் அமைச்சர் செந்தில்பாலாஜி உண்ணாவிரதம் இருக்க சென்னை உயர்நீதிமன்ற மதுரைக் கிளை அனுமதி வழங்கியுள்ளது . . . கரூர் மாவட்டம் வாங்கல் குச்சிபாளையத்தில் அரசு மருத்துவக் கல்லூரியை அமைப்பதற்காக தொடர்ந்து போராட்டம் நடத்தி வருபவர் முன்னாள் அமைச்சர் செந்தில்பாலாஜி . . போக்குவரத்து துறை அமைச்சராக இருந்த போது ஆட்சிக்குள்ளும் கட்சிக்குள்ளும் அதிகார சக்தியாக வலம்வந்த மலிவு விலை குடிநீர் உள்ளிட்டபல திட்டங்களால் ஜெயலலிதாவின் குட்புக்கில் இடம்பெற்றவர் . யார் கண்ணு பட்டதோ என்று சொல்லும் அளவுக்கு அமைச்சர் பதவி பறிப்பு , கட்சியில் இருந்து நீக்கம் என பரமபதத்தில் பாம்பு கடித்தது போல சட்டென்று ஆரம்ப இடத்திற்கே வந்து சேர்ந்தார் . அரவக்குறிச்சி கை கொடுக்க தற்போது அரசியல் என்னும் ஆர்ப்பரிக்கும் கடலில் துடுப்பு போட்டுக் கொண்டிருக்கிறார் . ஜெயலலிதா உயிருடன் இருக்கும் வரை அழகு பார்க்கப்பட்ட ஜெந்தில்பாலாஜி , ஓ . பி . எஸ் . மற்றும் எடப்பாடி அரசால் தற்போது வரை ஒதுக்கியே வைக்கப்பட்டுள்ளார் . இழந்த இந்த குட் இமேஜை சீர்செய்ய குப்பிச்சிபாளையம் மருத்துவக் கல்லூரி விவகாரத்தை சரியாகவே பயன்படுத்தி வருகிறார் செந்தில்பாலாஜி . . . இரண்டாவது முறையாக உண்ணாவிரதம் இருக்க செந்தில்பாலாஜி சென்னை உயர்நீதிமன்ற மதுரைக் கிளையில் செந்தில்பாலாஜி அண்மையில் மனுதாக்கல் செய்தார் . இதற்கிடையே வாட்டாட்சியர் அலுவலகத்திற்கு பதிலாக வாங்கல் பகுதியில் உண்ணாவிரதம் இருக்க செந்தில்பாலாஜிக்கு கரூர் மாவட்ட காவல்துறை கண்காணிப்பார் அனுமதி வழங்கியுள்ளார் . செந்தில்பாலாஜிக்கு போட்டியாக நெடுஞ்செழியனுக்கும் காவல்துறையினர் அனுமதி அளித்துள்ளனர் .


இங்கிலாந்துக்கு எதிரான 4 - வது ஒருநாள் கிரிக்கெட் ஆட்டத்தில் ஐந்து விக்கெட்டுகள் வித்தியாசத்தில் வென்றது நியூஸிலாந்து . நியூஸிலாந்தின் டுனெடினில் நடைபெற்ற ஆட்டத்தில் முதலில் பேட் செய்த இங்கிலாந்து 50 ஓவர்களில் 9 விக்கெட் இழப்புக்கு 335 ஓட்டங்கள் குவித்தது . அடுத்து ஆடிய நியூஸிலாந்து 49.3 ஓவர்களில் 5 விக்கெட் இழப்புக்கு 339 ரன்கள் விளாசி வென்றது . டாஸ் வென்ற நியூஸிலாந்து முதலில் பந்துவீச , பேட் செய்த இங்கிலாந்தில் தொடக்க வீரர் ஜேசன் ராய் 42 ரன்கள் எடுத்தார் . உடன் வந்த ஜானி பேர்ஸ்டோவ் 138 ஓட்டங்கள் விளாசினார் . அவரோடு இணைந்த ஜோ ரூட் 102 ஓட்டங்கள் அடித்தார் . இந்த இணை 2 - வது விக்கெட்டுக்கு 190 ஓட்டங்கள் குவித்தது . பின்னர் ஆடியவர்கள் சொற்ப ஓட்டங்களில் வெளியேற , டாம் கரன் 22 ஓட்டங்கள் , மார்க் வுட் 3 ஓட்டங்களுடன் ஆட்டமிழக்காமல் இருந்தனர் . இங்கிலாந்தின் தரப்பில் ஐஸ் சோதி 4 விக்கெட்கள் , காலின் மன்ரோ , டிரென்ட் போல்ட் ஆகியோர் தலா 2 விக்கெட்கள் , டிம் செளதி ஒரு விக்கெட் எடுத்தனர் . பின்னர் ஆடிய நியூஸிலாந்து அணியில் தொடக்க ஜோடியான மார்டின் கப்டில் - காலின் மன்ரோ டக் அவுட்டாகி அதிர்ச்சி அளித்தது . பின்னர் கேப்டன் கேன் வில்லியம்சனுடன் இணைந்த ராஸ் டெய்லர் ரன் குவிப்பில் ஈடுபட்டார் . வில்லியம்சன் 45 ஓட்டங்களில் வெளியேற , அடுத்து வந்த டாம் லதாம் 71 ஓட்டங்கள் சேர்த்து நடையைக் கட்டினார் . கடைசி விக்கெட்டாக கிரான்ட்ஹோம் 23 ஓட்டங்கள் எடுத்து வெளியேற , டெய்லர் - ஹென்றி நிகோலஸ் ஜோடி ஆட்டமிழக்காமல் அணியை வெற்றிக்கு வழிநடத்தியது . டெய்லர் 17 பவுண்டரிகள் , 6 சிக்ஸர்கள் உள்பட 181 ஓட்டங்கள் , ஹென்றி நிகோலஸ் 13 ஓட்டங்கள் எடுத்திருந்தனர் . இங்கிலாந்து தரப்பில் டாம் கரன் 2 விக்கெட்கள் , கிறிஸ் வோக்ஸ் , மார்க் வுட் , பென் ஸ்டோக்ஸ் ஆகியோர் தலா ஒரு விக்கெட் எடுத்தனர் . ஆட்டநாயகனாக ராஸ் டெய்லர் அறிவிக்கப்பட்டார் . இந்த வெற்றியின்மூலம் 5 ஆட்டங்களைக் கொண்ட இத்தொடர் தற்போது 2 - 2 என சமநிலையில் உள்ளது .


மாரடைப்பால் நேற்று இரவு துபாயில் மரணமடைந்த நடிகை ஸ்ரீதேவிக்கு கோலிவுட் திரையுலகை சேர்ந்த பல பிரபலங்கள் தங்களுடைய இரங்கலை தெரிவித்து வருகின்றனர் . அதே போல் நடிகை ஸ்ரீதேவியுடன் 3 படங்களில் இணைந்து பணியாற்றிய பழம் பெரும் நடிகை சிவகுமார் ஸ்ரீ தேவின் மரணத்திற்கு இரங்கல் தெரிவித்து அறிக்கை வெளியிட்டுள்ளார் . இதில் கூறியிருப்பதாவது . . . . குழந்தை நட்சத்திரமாக இருந்து பெரிய ஹீரோ , ஹீரோயினாக தமிழில் நமக்கு தெரிந்த இரண்டு பேர் கமல்ஹாசன் , ஸ்ரீ தேவி . அதிபராசக்தி படத்தில் ஜெயலலிதா அம்மையார் மடியில் முருகர் வேடம் இட்டுக்கொண்டு தவழ்ந்த நடிகை ஸ்ரீ தேவி என்றும் அந்த தருணம் தற்போது வரை இ நன்றாக நினைவிரிக்கிறது என்று கூறியுள்ளார் . 16வயதினிலே மயிலை தமிழ் ரசிகர்கள் யாரும் மறந்திருக்க முடியாது அதன் பிறகு மூன்று முடிச்சு , வறுமையின் நிறம் சிகப்பு என்று பல ஹிட் படங்களில் நடித்தார் . மேலும் தன்னுடன் ஸ்ரீதேவியும் கவிகுயில் , மச்சான பார்த்திங்களா , சாய்ந்தாடம்மா சாய்ந்தாடு ஆகிய மூன்று படங்களில் ஒன்றாக நடித்துள்ளார் . ஹிந்தியில் உச்சம் தொட்ட நடிகையான இவர் சிவகாசி பக்கம் தன்னுடைய பூர்வீகத்தை கொண்டிருந்தாலும் . இவ்வளவு சீக்கிரம் அவரின் வாழ்கை முடியும் என்று யாரும் கற்பனை கூட பண்ணி இருக்க மாட்டார்கள் . அவரின் ஆத்மா சாந்தி அடையட்டும் என கூறியுள்ளார் நடிகர் சிவகுமார்


பிக்பாஸ் நிகழ்ச்சியின் உள்ளே உள்ள போட்டியாளர்களுக்கு , போன் , பேப்பர் என எந்த வெளியுலக தொடர்பும் இல்லை . எனினும் இந்த நிகழ்ச்சியில் கலந்து கொண்டுள்ள போட்டியாளர்கள் பலருக்கு புகைப்பிடிக்கும் பழக்கம் இருப்பதால் , புகைபிடிக்க மட்டும் அவர்களுக்கு தனி அரை கொடுக்கப்பட்டுள்ளது . மேலும் சில ரசிகர்கள் , பிக்பாஸ் நிகழ்ச்சியில் கலந்து கொண்டுள்ள பிரபலங்களுக்கு அவ்வப்போது மது கொடுக்கப்படுகிறதா . . . ? என்கிற ஒரு சந்தேகம் இருப்பதாக கூறி வந்தனர் . அதற்கு காரணம் சில சமயங்களில் போட்டியாளர்கள் நடந்துக்கொண்ட விதம் என்றும் கூறலாம் . இந்நிலையில் , கடந்த வாரம் பிக்பாஸ் நிகழ்ச்சியை விட்டு வெளியேறிய தாடி பாலாஜியின் மனைவி நித்யாவிடம் பேட்டி ஒன்றில் , பிக்பாஸ் போட்டியாளர்களுக்கு மது கொடுக்கப்படுகிறதா , என கேள்வி எழுப்பப்பட்டது . இந்த கேள்விக்கு பதிலளித்துள்ள நித்யா , புகைப்பிடிக்க சிகரெட் மட்டும் தான் கொடுக்கப்படுகிறது . மது கொடுக்கப்படுவது இல்லை . எனினும் பாலாஜி மது அருந்தாமலேயே , இரண்டாவது வாரத்தில் மிகவும் மோசமான வார்த்தைகளை பயன்படுத்தினார் என கூறியுள்ளார் . பிக்பாஸ் வீட்டில் உள்ளே இருவரும் , சில சமயங்களில் மிகவும் அன்பாக இருப்பது போல் காட்டப்பட்டாலும் . நித்யா வெளியே வந்ததில் இருந்து பாலாஜியிடம் இருந்து விவாகரத்து பெற்றே தீருவேன் என்கிற நோக்கத்தில் இருப்பதாகவும் கூறப்படுகிறது .


நாடு முழுவதும் பெரும் பரபரப்பை ஏற்படுத்திய 2G அலைகற்றை முறைகேடு வழக்கில் நாளை , டிசம்பர் 21 ஆம் தேதி தீர்ப்பு வெளியாக உள்ளது . கடந்த 2004 - 2009 ஆகிய ஆண்டுகளில் , 2ஜி அலைக்கற்றை ஒதுக்கீடு செய்ததில் ஊழல் நடைபெற்றதாக புகார்கள் எழுந்தது . இது தொடர்பாக திமுக உறுப்பினர் கனிமொழி , மத்திய தொலைத்தொடர்பு அமைச்சராக இருந்த ஆ . ராசா உள்ளிட்ட14 பேர் மீதும் , 3 தனியார் நிறுவனங்கள் மீதும் சிபிஐ வழக்குப்பதிவு செய்து , சிபிஐ விசாரணை நடைபெற்று வந்தது . இந்நிலையில் , கடந்த ஆறு ஆண்டுகளாக சிபிஐ சிறப்பு நீதிபதி ஓ . பி . ஷைனி முன்னிலையில் விசாரணை நடைபெற்று வந்தது . இதன் இறுதி கட்ட தீர்ப்பு நாளை 21 - ஆம் தேதி வெளியாக உள்ளது என்பது குறிப்பிடத்தக்கது . நாடு முழுவதும் பெரும் அதிர்வலைகளை ஏற்படுத்திய 2G அலைகற்றை முறைகேடு வழக்கில் நாளை தீர்ப்பு வழங்க உள்ளதால் , கருணாநிதி வீடு , கலைஞர் டிவி வட்டாரங்களில் பீதி அடைய வைத்துள்ளது . ஒரு பக்கம் ஆர் . கே நகர் இடைதேர்தல் மறுபக்கம் தீர்ப்பு . . . . சாதகமா அமையுமா ? பாதகமா மாறுமா ? நாளைய தினம் . . . திமுகவிற்கு எப்படி அமைய போகிறது என்பதை பொறுத்திருந்து தான் பார்க்க வேண்டும் .


மறைந்த முதலமைச்சர் ஜெயலலிதாவை பற்றி பேச ஸ்டாலினுக்கு அருகதை கிடையாது என புதுச்சேரி சட்டப்பேரவை அதிமுக கட்சி தலைவர் அன்பழகன் எம் . எல் . ஏ தெரிவித்துள்ளார் . மறைந்த முதலமைச்சர் ஜெயலலிதா ஒரு குற்றவாளி என்றும் , அவரின் பெயர்களில் அரசு விழா எதுவும் நடத்தகூடாது என்றும் , ஜெயலலிதாவின் புகைப்படங்களை அகற்ற வேண்டும் எனவும் எதிகட்சி தலைவர் ஸ்டாலின் பல்வேறு கருத்துகளை தெரிவித்து வந்தார் . இந்நிலையில் , புதுச்சேரி சட்டப்பேரவை அதிமுக கட்சி தலைவர் அன்பழகன் எம் . எல் . ஏ இன்று செய்தியாளர்களை சந்தித்தார் . அப்போது அவர் பேசியதாவதுஃ தமிழகத்தில் ஜெயலலிதாவின் மறைவிற்கு பிறகு குறுக்கு வழியில் ஆட்சியை கைப்பற்ற பகட்டுவேஷம் போட்ட மு . க . ஸ்டாலின் முயற்சி தோல்வி அடைந்ததால் தற்போது வீணாக பேசி வருகிறார் . ஜெயலலிதாவின் மறைவிற்கு பிறகு அவரை புகழ்ந்து பேசி அதில் அரசியல் ஆதாயம் தேட நினைத்த ஸ்டாலினின் முயற்சி பலிக்கவில்லை . பின்னர் , பேரவையில் கலவரத்தில் ஈடுபட்டு ஆளும் கட்சியின் ஒருசிலரின் துணையோடு ஆட்சியை கவிழ்க்க நினைத்த சதியும் அதிமுகவின் எம் . எல் . ஏக்களால் முறியடிக்கப்பட்டது . ராமசீதா என்ற போலி மருத்துவரை பயன்படுத்தி ஜெயலலிதாவின் மருத்துவ சிகிச்சையில் மரணம் அடைந்துவிட்டதாக ஸ்டாலின் தூண்டுதலின் பேரில் வலைதளங்கள் வாயிலாக பொய்யான கருத்தினை பரப்ப செய்தார் . ஜெயலலிதா இறந்த போது அவரை புகழ்ந்த ஸ்டாலின் தற்போது ஜெயலலிதாவின் படத்தை வைக்க கூடாது எனக்கூறுவது கண்டிக்கத்தக்கது . ஜெயலலிதாவை பற்றி பேச ஸ்டாலினுக்கும் அவரது குடும்பத்தினருக்கும் எந்த அருகதையும் கிடையாது . ஜெயலலிதாவை கொலையாளி என கூறிய தனது கருத்தை ஸ்டாலின் உடனடியாக திரும்ப பெற வேண்டும் மேலும் இதுகுறித்து உடனடியாக மன்னிப்பு கேட்க வேண்டும் . பேரவை தலைவரின் மாண்புக்கு மரியாதை அளிக்காமல் திமுக எம் . எல் . ஏக்கள் பேரவைத் தலைவரின் இருக்கையில் அமர்ந்ததை நாராயணசாமி ஆதரித்து பேசுவது கண்டிக்கத்தக்கது . பல்வேறு சம்பவங்ளில் முதல்வர் நாராயணசாமி இரட்டை வேடம் போடுகிறார் . நாராயணசாமியும் , ஆளுநரும் வீண் விளம்பரம் தேடிக்கொள்ளும் முயற்சிகளில் ஈடுபடுவதை கைவிட்டு மாநில வளர்ச்சி திட்டங்களை கொண்டு வர கவனம் செலுத்த வேண்டும் . இவ்வாறு அன்பழகன் தெரிவித்தார் .


இந்தியா - இங்கிலாந்து அணிகளுக்கு இடையேயான டி20 மற்றும் ஒருநாள் தொடர்கள் முடிந்து , டெஸ்ட் தொடர் வரும் ஆகஸ்ட் ஒன்றாம் தேதி தொடங்குகிறது . டெஸ்ட் தொடரை வெல்லும் முனைப்பில் இந்திய அணி உள்ளது . இந்திய அணி வெற்றி பெற அதன் கேப்டனும் நட்சத்திர பேட்ஸ்மேனுமான விராட் கோலி ரன்களை குவிப்பது அவசியம் . இந்திய அணியின் முக்கிய பேட்ஸ்மேனான விராட் கோலியை விரைவில் வீழ்த்திவிட்டால் , இந்திய அணியை குறிப்பிட்ட ரன்களுக்குள் சுருட்டி வெற்றி பெறலாம் என்பது எதிரணிகளின் பொதுவான திட்டம் . எனவே விராட் கோலி சிறப்பாக ஆடுவது முக்கியம் . அதுமட்டுமல்லாமல் 2014ம் ஆண்டு இங்கிலாந்து சென்று 5 போட்டிகள் கொண்ட டெஸ்ட் தொடரை இந்திய அணி ஆடியபோது , 5 போட்டிகளிலும் சேர்த்தே விராட் கோலி 134 ரன்கள் மட்டுமே எடுத்தார் . கோலியின் இதுவரையிலான கிரிக்கெட் வாழ்க்கையில் , மிகவும் மோசமான தொடராக அது அமைந்தது . 2014ல் திணறி சொதப்பியதற்கு பதிலடி கொடுக்கும் வகையில் , இந்த தொடரில் கோலி கண்டிப்பாக சிறப்பாக ஆட வேண்டும் என்ற முனைப்பில் இருக்கிறார் . அதற்காகத்தான் இங்கிலாந்தில் நடக்கும் கவுண்டி போட்டிகளில் ஆட விருப்பப்பட்டார் . ஆனால் காயம் காரணமாக கவுண்டி போட்டிகளில் ஆடமுடியாமல் போய்விட்டது . இப்படியாக , இந்திய அணிக்காகவும் தனக்காகவும் இந்த தொடரில் சிறப்பாக ஆடி ரன்களை குவிக்க வேண்டிய இடத்தில் இருக்கிறார் கோலி . ஆனால் தனிப்பட்ட ஃபார்மோ ரன்குவிப்போ முக்கியமல்ல என கோலி கூறியிருந்தார் . இந்நிலையில் , இதுதொடர்பாக கருத்து தெரிவித்துள்ள இங்கிலாந்து அணியின் சீனியர் பவுலர் ஜேம்ஸ் ஆண்டர்சன் , தன் சொந்த ரன்கள் முக்கியமல்ல என்று கோலி சொன்னால் , அவர் பொய் சொல்கிறார் என அர்த்தம் . இந்திய அணி இங்கிலாந்தில் வெற்றி பெற கோலி ரன்களை குவிப்பது அவசியம் . அதுமட்டுமல்லாமல் இங்கிலாந்தில் அவரது கடந்தகால நினைவுகளை அகற்ற கண்டிப்பாக சிறப்பாக ஆட வேண்டும் என்றும் ரன்களை குவிக்க வேண்டும் என்றும்தான் நினைப்பார் . தற்போதெல்லாம் பேட்ஸ்மேன்கள் தங்களது தவறுகளை வீடியோ பதிவில் பார்த்து திருத்திக்கொள்கின்றனர் . அதேபோல் கோலியும் தனது கடந்த கால தவறுகளை பார்த்து அவற்றை களைவதற்கு கடுமையான பயிற்சிகளை எடுத்துவருவார் என்றுதான் கருதுகிறேன் . அதனால் இங்கிலாந்து பவுலர்களுக்கும் கோலிக்கும் இடையேயான போராட்டம் சுவாரஸ்யமானதாக இருக்கும் என ஆண்டர்சன் தெரிவித்துள்ளார் .


பிரபல வில்லன் நடிகரான , ரியாஸ் கான் மற்றும் நடிகை உமாவின் மகன் ஷாரிக் ஹாசன் தற்போது பிக்பாஸ் நிகழ்ச்சியில் கலந்துக்கொண்டு விளையாடி வருகிறார் . பிக்பாஸ் சீசன் 2 - ல் , கலந்து கொண்டுள்ள ஆண்களில் சற்று இளமையான போட்டியாளர் இவர் என்பதால் , இவர் ஏதேனும் காதல் சர்ச்சையில் சிக்குவாரா என்று பலர் எதிர்பார்கிறார்கள் , இவர்கள் எதிர்பார்ப்புக்கு ஏற்றபோல் தற்போது மற்ற போட்டியாளர்களால் ஷாரிக்கை சுற்றி சிறு காதல் வலையும் பின்னப்பட்டு வருகிறது . அறிமுகம்ஃ ஷாரிக் கடந்த 2016 ஆம் ஆண்டு வெளியான ' பென்சில் ' திரைப்படத்தில் , வில்லனாக அறிமுகமானார் . ' பென்சில் ' திரைப்படம் நல்ல விமர்சனங்களை பெற்றாலும் , தொடர்ந்து இதே போன்ற வில்லன் கதாப்பாத்திரம் அமைந்ததால் ஷாரிக் சில வருடம் நடிப்புக்கு இடைவேளை விட்டார் . காதல் கிசுகிசுஃ இந்நிலையில் தற்போது பிக்பாஸ் நிகழ்ச்சியில் அடுத்த காதலர்களாக , உருவாவார்கள் என்று பலராலும் எதிர்பார்க்கப்பட்டு வருவது ஷாரிக் - ஐஸ்வர்யா ஜோடிதான் . நிஜ காதலிஃ இந்த யூகத்தை பொய்யாக்கும் விதத்தில் , ஷாரிக் அவரின் நிஜ காதலியுடன் நெருக்கமாக இருக்கும் புகைப்படம் சமூக வலைத்தளத்தில் வெளியாகியுள்ளது . இதன் மூலம் ஷாரிக் ஏற்கனவே ஒரு பெண்ணை காதலித்து வருவது உறுதியாகியுள்ளது . எனினும் மற்ற காதல் கிசுகிசுவில் இவர் சிக்குவாரா , மாட்டாரா என வரும் வாரங்களில் தெரிந்துக்கொள்ளலாம் .


தென் ஆப்பிரிக்காவிற்கு எதிரான மூன்று போட்டிகள் கொண்ட டெஸ்ட் தொடருக்கான இந்திய அணி அறிவிக்கப்பட்டுள்ளது . அத்துடன் , இலங்கைக்கு எதிரான டி20 தொடருக்கான அணியும் அறிவிக்கப்பட்டுள்ளது . தென் ஆப்பிரிக்காவிற்கு எதிரான மூன்று போட்டிகள் கொண்ட டெஸ்ட் தொடருக்காக தென் ஆப்பிரிக்க சுற்றுப்பயணம் செல்லும் இந்திய அணியில் வேகப்பந்துவீச்சாளர் ஜஸ்பிரீத் பும்ரா இடம்பிடித்துள்ளார் . இதுவரை 28 ஒருநாள் போட்டிகள் , 30 டி20 போட்டிகளில் பங்கேற்ற அவர் , டெஸ்ட் போட்டியில் பங்கேற்பது இதுவே முதல் முறையாகும் . விக்கெட் கீப்பர் பார்திவ் படேல் , ஆல் ரௌண்டர் ஹார்திக் பாண்டியா ஆகியோரும் டெஸ்ட் அணிக்குத் திரும்பியுள்ளனர் . இந்த அணிக்கு 7 பேட்ஸ்மேன்கள் , 7 பந்துவீச்சாளர்கள் , ஒரு ஆல்ரவுண்டர் தேர்வு செய்யப்பட்டுள்ளனர் . தென் ஆப்பிரிக்காவுக்கு எதிரான இந்த டெஸ்ட் தொடர் வரும் ஜனவரி 5 - ஆம் தேதி தொடங்குகிறது . தென் ஆப்பிரிக்க தொடருக்கான இந்திய டெஸ்ட் அணிஃ விராட் கோலி ( கேப்டன் ) , அஜிங்க்ய ரஹானே ( துணை கேப்டன் ) , லோகேஷ் ராகுல் , ஷிகர் தவன் , முரளி விஜய் , சேதேஷ்வர் புஜாரா , ரோஹித் சர்மா , ரவிச்சந்திரன் அஸ்வின் , ரவீந்திர ஜடேஜா , உமேஷ் யாதவ் , முகமது ஷமி , இஷாந்த் சர்மா , ரித்திமான் சாஹா , பார்திவ் படேல் , புவனேஸ்வர் குமார் , ஜஸ்பிரித் பும்ரா , ஹார்திக் பாண்டியா .


வெஸ்ட் இண்டீஸுக்கு எதிரான டெஸ்ட் தொடரில் இந்திய அணியில் அறிமுகமான இளம் வீரர் பிரித்வி ஷா , அறிமுக போட்டியிலேயே சதமடித்து மிரட்டினார் . அந்த தொடரில் சிறப்பாக ஆடியதை அடுத்து ஆஸ்திரேலியாவுக்கு எதிரான டெஸ்ட் தொடரிலும் பிரித்வி ஷா இடம்பிடித்துள்ளார் . ஆஸ்திரேலியாவிற்கு சுற்றுப்பயணம் சென்றுள்ள இந்திய அணி டி20 தொடரை ஆடி முடித்துவிட்டது . இதையடுத்து 4 போட்டிகள் கொண்ட டெஸ்ட் தொடரின் முதல் போட்டி வரும் டிசம்பர் 6ம் தேதி தொடங்குகிறது . இந்த தொடருக்கான இந்திய அணியில் பிரித்வி ஷா இடம்பிடித்துள்ளார் . இந்திய டெஸ்ட் கிரிக்கெட்டின் எதிர்காலமாக பார்க்கப்படுகிறார் பிரித்வி ஷா . ஆஸ்திரேலியாவுக்கு எதிரான அனைத்து டெஸ்ட் போட்டிகளிலும் இவர் தொடக்க வீரராக களமிறக்கப்படுவார் என்பது உறுதி . இவருடன் மற்றொரு வீரராக யார் களமிறக்கப்படுவது யார் என்பதுதான் கேள்வியாக உள்ளது . ஆனால் பிரித்விக்கான இடம் உறுதி செய்யப்பட்ட ஒன்று . டெஸ்ட் தொடருக்கு தயாராகும் விதமாக ஆஸ்திரேலியா லெவன் அணியுடன் இந்திய அணி பயிற்சி போட்டியில் ஆடிவருகிறது . இந்த போட்டியில் முதலில் பேட்டிங் ஆடிய இந்திய அணியில் ராகுலை தவிர மற்ற அனைத்து பேட்ஸ்மேன்களுமே சிறப்பாக ஆடினர் . பிரித்வி ஷா , புஜாரா , கோலி , ரஹானே , ஹனுமா விஹாரி ஆகியோர் அரைசதம் அடித்தனர் . ரோஹித் சர்மா 40 ரன்களில் ஆட்டமிழந்து அரைசதம் அடிக்கும் வாய்ப்பை தவறவிட்டார் . ரிஷப் பண்ட் கடைசி வரை ஆட்டமிழக்காமல் 11 ரன்களை எடுத்தார் . இந்த இன்னிங்ஸில் ராகுலைத் தவிர மற்ற பேட்ஸ்மேன்கள் அனைவருமே சிறப்பாக ஆடினர் . குறிப்பாக வழக்கம்போலவே ஆஸ்திரேலியாவிலும் அபாரமாக ஆடி பிரித்வி ஷா நம்பிக்கையளித்தார் . 69 பந்துகளை எதிர்கொண்ட பிரித்வி ஷா , 11 பவுண்டரிகளுடன் 66 ரன்களை குவித்தார் . ஒவ்வொரு ஷாட்டையும் அபாரமாக ஆடினார் . ஒவ்வொரு பவுண்டரியுமே ரசிக்கும்படியான ஷாட்டுகள் . பிரித்வி ஷா இன்னிங்ஸின் வீடியோ இதோ . .


புனேவில் நடைபெற்ற சென்னை அணிக்கெதிரான போட்டியில் டெல்லி அணி 13 ரன் வித்தியாசத்தில் தோல்வியை சந்தித்துள்ளது . ஐபிஎல் தொடரின் இன்றைய 30 - வது லீக் போட்டி புனேவில் நடைபெற்றது . இதில் சென்னை சூப்பர் கிங்ஸ் – டெல்லி டேர்டெவில்ஸ் அணிகள் மோதின டாஸ் வென்ற டெல்லி டேர்டெவில்ஸ் அணியின் கேப்டன் ஷ்ரேயாஸ் அய்யர் பந்து வீச்சு தேர்வு செய்தார் . அதன்படி சென்னை அணியின் ஷேன் வாட்சன் , டு பிளிசிஸ் ஆகியோர் துவக்க வீரர்களாக களம் இறங்கினார்கள் . முதல் நான்கு ஓவரில் சென்னை சூப்பர் கிங்ஸ் 25 ரன்கள் தான் எடுத்திருந்தது . 5 - வது ஓவரை பிளங்கெட் வீசினார் . இந்த ஓவரில் வாட்சன் இரண்டு சிக்சரும் , டு பிளிசிஸ் ஒரு சிக்சரும் விளாசினார்கள் . 6 - வது ஓவரை அவேஷ் கான் வீசினார் . இந்த ஓவரின் 2 - வது பந்தை வாட்சன் சிக்சருக்கு தூக்கினார் . அத்துடன் சென்னை சூப்பர் கிங்ஸ் அணியின் ஸ்கோர் 5.2 ஓவரில் 50 ரன்களை கடந்தது . கடைசி பந்தை டு பிளிசிஸ் பவுண்டரிக்கு விரட்டினார் . 7 - வது ஓவரை பிளங்கெட் வீசினார் . இந்த ஓவரிலும் வாட்சன் இரண்டு சிக்சர் அடித்தார் . 9 - வது ஓவரின் முதல் பந்தை சிக்சருக்கு தூக்கி 25 பந்தில் அரைசதத்தை கடந்தார் வாட்சன் . சென்னை அணி 10.2 ஓவரில் 100 ரன்களை தொட்டது . சென்னை அணி 10.5 ஓவரில் 102 ரன்கள் எடுத்திருக்கும்போது முதல் விக்கெட்டை இழந்தது . அதன் பின் வந்த சுரேஷ் ரெய்னா 1 ரன்கள் எடுத்த நிலையில் வெளியேறியதால் , அம்பத்தி ராயுடுவுடன் - வாட்சன் ஜோடி சேர்ந்து அதிரடி ஆட்டத்தை வெளிப்படுத்தினார் . சிறப்பாக விளையாடி வந்த வாட்சன் 40 பந்துக்கு 78 ரன்கள் எடுத்த நிலையில் வெளியேற , டோனி களமிறங்கி அதிரடி ஆட்டத்தை வெளிப்படுத்தினார் . இதனால் சென்னை அணியின் ரன் விகிதம் ஜெட் வேகத்தில் எகிறியது . 17 - வது ஓவரை டிரென்ட் போல்டு வீசினார் . இந்த ஓவரில் டோனி இரண்டு சிக்ஸ் , ஒரு பவுண்டரியும் , அம்பதி ராயுடு ஒரு பவுண்டரியும் அடிக்க சென்னை அணி அந்த ஓவரில் 21 ரன்கள் எடுத்தது . இதைத் தொடர்ந்து இருவரும் கடைசி கட்டத்தில் அதிரடி ஆட்டத்தை வெளிப்படுத்தியதால் , சென்னை அணி இறுதியாக 20 ஓவர் முடிவில் 4 விக்கெட் இழப்பிற்கு 211 ரன்கள் எடுத்தது . சென்னை அணி சார்பில் டோனி 22 பந்துக்கு 51 ரன்களும் , ராயுடு 24 பந்தில் 41 ஓட்டங்களும் , வாட்சன் 40 பந்துகளில் 78 ரன்கள் எடுத்தனர் . இதைத் தொடர்ந்து 212 ரன்கள் எடுத்தால் வெற்றி என்ற இலக்குடன் களமிறங்கிய டெல்லி அணிக்கு துவக்க வீரர்களாக பிரித்வீ ஷா - கோலின் முன்ரோ களமிறங்கினார் . ஷா 9 ரன்கள் எடுத்த நிலையிலும் , அடுத்து வந்த அணியின் கேப்டன் அய்யர் 13 , மற்றொரு துவக்க வீரர் முன்ரோ 26 , அதிரடி ஆட்டக்காரர் மெக்ஸ்வேல்ஸ் 6 என வெளியேறியதால் டெல்லி அணி ரசிகர்கள் மிகுந்த ஏமாற்றம் அடைந்தனர் . இருப்பினும் தனி ஒருவனாக அதிரடி காட்டி வந்த ரிசப் பாண்ட் சென்னை அணியின் பந்து வீச்சை நாலா புறமும் சிதறிடித்தார் . 45 பந்துக்கு 79 ரன்கள் எடுத்த நிலையில் வெளியேற , அடுத்து வந்த தமிழக வீரர் விஜய் சங்கர் சென்னை அணியின் பந்து வீச்சில் ருத்ரதாண்டம் ஆடினார் . சென்னை அணி வெற்றி பெற்றுவிடும் என்ற போது கடைசி கட்டத்தில் விஜய் சங்கர் பவுண்டரி , சிக்ஸ்ர்கள் விளாசியதால் டெல்லி அணி வெற்றியை நோக்கி வந்தது . 31 பந்துக்கு 54 ரன்கள் எடுத்த நிலையில் சங்கர் வெளியேறியதால் டெல்லி அணி 20 ஓவர் முடிவில் 5 விக்கெட் இழப்பிற்கு 198 ரன்கள் எடுத்து 13 ஓட்டங்கள் வித்தியாசத்தில் தோல்வியை சந்தித்தது .


ஸ்டான்ட் அப் காமெடியின் மூலம் தன்னக்கென தனி ரசிகர் கூட்டத்தையே வைத்திருப்பவர் , சின்னத்திரை மூலம் பிரபலமான காமெடியன் ராமர் . இவர் , பிரபல நடிகை லட்சுமி ராமகிருஷ்ணன் நடத்தும் , தொலைக்காட்சி நிகழ்ச்சியை கிண்டல் செய்து " என்னம்மா இப்படி பண்றீங்களேமா " என்கிற ஒற்றை வசனத்தால் பிரபலமானவர் . இவரை பற்றி , பலருக்கு தெரியும் . ஆனால் இவருடைய குடும்பத்தை யாரும் பார்த்தது கூட இல்லை . காமெடி மூலம் ரசிகர்கள் பலரை வயிறு குலுங்க சிக்க வைத்து வரும் இவருக்கு , சமீபத்தில் நடந்த விருது விழாவில் சிறந்த காமெடியனுக்கான விருது வழங்கப்பட்டது . இந்த விழாவிற்கு முதல் முறையாக தன்னுடைய குடும்பத்துடன் வந்திருந்தார் ராமர் . அவர்களின் புகைப்படம் இதோ . . . வெள்ளித்திரையில் காமெடியன்னாக இருந்தால் தான் பிரபலமாகலாம் என்கிற பின்பத்தை உடைத்து சின்னத்திரை மூலம் , தன்னுடைய கடின உழைப்பால் உயர்ந்தவர்களின் ராமரும் ஒருவர் . தற்போது இவருக்கு பல படங்களில் நடிக்க வாய்புகள் குவிந்து வருகிறது . இதனால் விரைவில் ஒரு சிறந்த காமெடியனாக வெள்ளி திரையில் ரசிகர்கள் இவரை பார்க்கவும் வாய்ப்புள்ளது .


தொடர் தோல்வியை சந்தித்துவந்த மும்பை அணி , சென்னை அணியை வீழ்த்தி ஐபிஎல் தொடரில் தங்களது இருப்பை உறுதி செய்துள்ளது . 6 போட்டிகளில் ஒரே ஒரு வெற்றியுடன் புள்ளி பட்டியலில் கடைசி இடத்தில் இருந்த மும்பை அணி , முதலிடத்தில் இருந்த சென்னை அணியை நேற்று எதிர்கொண்டது . பிளே ஆஃப் சுற்றுக்கு செல்வதற்கான வாய்ப்பை ஒட்டுமொத்தமாக இழந்துவிடாமல் மும்பை காத்துக்கொள்வதற்கான முக்கியமான போட்டி இது . தொடர் தோல்வியை சந்தித்துவரும் மும்பை , வெற்றி பெற்றே தீர வேண்டும் என்ற முனைப்பில் களமிறங்கியது . ஃபார்ம் இல்லாமல் தவித்துவரும் பொல்லார்டுக்கு பதிலாக ஜே . பி . டுமினி அணியில் சேர்க்கப்பட்டிருந்தார் . அதேபோல் முஸ்தாபிஸருக்கு பதிலாக பென் கட்டிங் சேர்க்கப்பட்டிருந்தார் . புனேவில் நடந்த இந்த போட்டியில் டாஸ் வென்ற மும்பை கேப்டன் ரோஹித் , முதலில் பவுலிங்கை தேர்வு செய்தார் . சென்னை அணியின் தொடக்க வீரர் வாட்சன் 12 ரன்களில் வெளியேறினார் . வழக்கம்போல ராயுடு அதிரடியாக ஆடி 46 ரன்கள் அடித்தார் . அரைசதம் கடந்த ரெய்னா , 75 ரன்களுடன் கடைசி வரை ஆட்டமிழக்காமல் இருந்தார் . தோனி 26 ரன்களில் அவுட்டானார் . பில்லிங்ஸ் , பிராவோ ஆகியோர் சோபிக்கவில்லை . நடு மற்றும் கடைசி ஓவர்களை மும்பை பவுலர்கள் சிறப்பாக வீசி , சென்னை அணியின் ரன் வேகத்தை கட்டுப்படுத்தினர் . 20 ஓவர் முடிவில் சென்னை அணி 5 விக்கெட் இழப்பிற்கு 169 ரன்கள் எடுத்தது . 170 ரன்கள் என்ற இலக்குடன் களமிறங்கிய மும்பை அணிக்கு சூர்யகுமார் யாதவ் - லீவைஸ் ஜோடி நல்ல தொடக்கத்தை அமைத்து கொடுத்தது . தொடக்கத்தில் லிவைஸ் சற்று நிதானமாக ஆட , சூர்யகுமார் அதிரடியாக ஆடி ரன்களை சேர்த்தார் . 44 ரன்களில் சூர்யகுமார் அவுட்டானார் . லிவைஸ் 47 ரன்களில் ஆட்டமிழக்க , ரோஹித்துடன் ஹர்திக் பாண்டியா ஜோடி சேர்ந்தார் . கடைசி 2 ஓவர்களுக்கு 22 ரன்கள் தேவைப்பட்டது . ஷர்துல் தாகூர் வீசிய 19வது ஓவரில் 4 பவுண்டரிகள் விளாசி வெற்றியை உறுதி செய்தார் ரோஹித் . அந்த ஒவரில் 17 ரன்கள் எடுக்கப்பட்டன . கடைசி ஓவரில் தேவைப்பட்ட 5 ரன்களை எளிதாக எடுத்து மும்பை அணி 8 விக்கெட் வித்தியாசத்தில் அபார வெற்றி பெற்றது . இந்த வெற்றியின் மூலம் புள்ளி பட்டியலில் கடைசி இடத்தில் இருந்து 6வது இடத்திற்கு மும்பை அணி முன்னேறியுள்ளது . மும்பை கேப்டன் ரோஹித் சர்மா ஆட்டநாயகனாக தேர்வு செய்யப்பட்டார் .


பிரதமர் நரேந்திர மோடி , கடவுள் கிருஷ்ணரின் அவதாரம் என்றும் , 2019 ஆம் ஆண்டில் நடைபெற உள்ள நாடாளுமன்ற தேர்தலுக்குப் பிறகும் , 10 ஆண்டுகளுக்கும் மேலாக , மோடியின் ஆட்சியே தொடரும் என்றும் ராஜஸ்தான் எம் . எல் . ஏ . கியான் தேவ் அகுஜா கூறியுள்ளார் . ராஜஸ்தான் மாநிலம் , ராம்கர் தொகுதி பாஜக எம் . எல்ஏ கியான்தேவ் அகுஜா , பிரபல ஆங்கில தொலைக்காட்சி ஒன்றுக்கு பேட்டி அளித்தார் . அப்போது பேசிய அவர் , பிரதமர் மோடி கடவுள் கிருஷ்ணரின் அவதாரம் என்றார் . மோடி தனித்திறமை வாய்ந்தவர் . அதனாலேயே அவர் மற்றவர்களிடம் இருந்து தனித்து தெரிவதாக கியான்தேவ் கூறினார் . மோடியின் எண்ணங்கள் , செயல்பாடுகள் , நாட்டு மக்களுக்கு தற்போது கசப்புணர்வை தந்தாலும் , எதிர்காலத்தில் , நாடும் , நாட்டு மக்களும் சிறந்த பலனை அறுவடை செய்யப்போகிறார்கள் என்றார் . மோடியின் இந்த தொலைநோக்கு நல்லெண்ணம் கொண்ட பார்வையால் , 2019 நாடாளுமன்ற தேர்தலுக்குப் பிறகும் , 10 ஆண்டுகளுக்கும் மேலாக , நல்லாட்சியை தொடர்வார் . பிரதமர் மோடி , டிமானிடைசேஷன் , ஜி . எஸ் . டி . , ஜன் தன் திட்டம் உள்ளிட்ட வரலாற்று சிறப்புமிக்க பல்வேறு திட்டங்களால் மக்களின் மனதில் நீங்கா வண்ணம் இடம் பிடித்துள்ளார் என்றும் கியான்தேவ் கூறினார் .


பிரபல திரைப்பட நடிகை டேட்டிங் போக ஓகே சொன்னதால் , அவரை பற்றி தான் சினி உலகம் ஹாட் டாபிக் - ஆக பேசி வருகிறது தமிழில் கண்டேன் என்ற படத்தில் கதாநாயகியாக நடித்தவர் தான் ரேஷ்மி கெளதம் . இவருக்கு தமிழ் பட வாய்ப்பு எதிர்ப்பார்த்த அளவிற்கு இல்லை என்றே கூறலாம் பின்னர் தெலுங்கு படத்திற்கு ஜம்ப் ஆனார் . இருந்தாலும் அங்கேயும் இவரால் மேலே வர முடியவில்லை . இந்நிலையில் தற்போது வெளியாக உள்ள ‘நெக்ஸ்ட் நுவ்வு’ திரைப்படம் வெற்றி பெற வேண்டும்என்பதற்காக , “இந்தப்படத்தையார் 5000 முறை பார்க்கிறார்களோ அவர்களுடன் நான் டேட்டிங் செய்வேன் , ” என பேசி அவருடைய வீடியோவைபதிவு செய்துள்ளார் . இதனால்படம் ஹிட் ஆகுமா ? அவரு டேட்டிங் செல்வாரா ? என்பதை அவருடைய அடுத்த பதிவு வெளியிட்டால் தான் தெரியும் இந்த வீடியோ தான் தற்போது வைரலாக பரவி வருகிறது என்பது குறிப்பிடத்தக்கது


முன்னாள் முதலமைச்சர் பன்னீர்செல்வத்தின் நம்பர் ஒன் அரசியல் எதிரி சசிகலாவா ? என கேட்டால் இல்லை என்று தான் பதில் வரும் . காரணம் , அந்த இடத்தை பிடிப்பவர் ஆண்டிபட்டி எம் . எல் . ஏ தங்கதமிழ்செல்வன் ஆவார் . அந்த அளவிற்கு அரசியல் எதிரியை தாண்டி பரம வைரியாக பார்க்கப்படுபவர் . ஓ . பி . எஸ்ஸின் அரசியல் எதிரியாக இருக்கும் தங்க தமிழ்செல்வனை கைது செய்ய கோரி 500 க்கும் மேற்பட்டோர் ஆண்டிபட்டியில் போராட்டத்தில் ஈடுபட்டதால் , அப்பகுதியே பெரும் பதற்றத்துக்கு ஆளானது . தேனி மாவட்டம் கம்பம் அருகே உள்ளது தங்கதமிழ்செல்வனின் சொந்த ஊரான நாராயண தேவன்பட்டி . அந்த கிராமத்தை சேர்ந்த மறவர் சமுதாயத்தினர் 500 க்கும் மேற்பட்டோர் ஆண் , பெண் என ஒன்றாக திரண்டு தேனி மாவட்ட ஆட்சியர் அலுவலகத்தை முற்றுகையிட்டனர் . பின்னர் , சாலை மறியலிலும் ஈடுபட்டனர் . அப்போது பேசிய பெரியவர் ஒருவர் , தங்க தமிழ்செல்வனின் முந்திரி தோட்டத்திற்குள் நுழைந்து முந்திரி காய்கள் பறித்ததாக கூறி சம்பந்தம் இல்லாத நபர்களை தாக்குவதாகவும் , அவர்கள் மீது பொய் வழக்குகள் போட்டு துன்புறுத்துவதாகவும் , தங்க தமிழ்ச்செல்வன் மீது புகார் கூறினார் . டி . டி . வி தினகரனின் நெருங்கிய சகாவான தங்க தமிழ்ச்செல்வன் ஆட்சி அதிகாரத்தை பயன்படுத்தி தங்களை துன்புறுத்துவதால் அவரை உடனடியாக கைது செய்ய வேண்டும் என அவரது சொந்த கிராமத்தினரே புகார் அளித்தனர் . பின்னர் , புகார் ஏற்றுக்கொள்ளப் படாததால் மாவட்ட ஆட்சியர் அலுவலகம் எதிரே பெரும் போராட்டத்தில் ஈடுபட்டனர் . சசிகலாவுக்கு எதிராக ஆங்காங்கே போராட்டங்களும் ஆர்பாட்டங்களும் நடைபெற்று வரும் நிலையில் , தேனி மாவட்டத்தில் தங்க தமிழ்ச்செல்வனுக்கு எதிராக கிளம்பியுள்ள எதிர்ப்பு அம்மாவட்ட அதிமுகவினருக்கு தலைவலியை ஏற்படுத்தியுள்ளது .


கனடா சென்றுள்ள பாலிவுட் நடிகை கத்ரீனா கைஃப் , செல்ஃபி எடுக்க மறுத்த காரணத்தால் ரசிகர்களின் கண்டனத்திற்கு ஆளான சம்பவம் சர்ச்சையை ஏற்படுத்தியுள்ளது . பாலிவுட் நடிகர் சல்மான் கான் தலைமையில் டபாங் டூர் என்ற பேரில் , கனடாவில் கலை நிகழ்ச்சி நடைபெறுகிறது . இதில் , கத்ரீனா கைஃப் , சோனாக்ஷி சின்ஹா , ஜாக்குலின் ஃபெர்ணான்டஸ் , டெய்சி ஷா , பிரபுதேவா , மணிஷ் பால் , குரு ரந்தவா உள்ளிட்ட பலர் பங்கேற்க உள்ளனர் . இதற்காக , அவர்கள் அனைவரும் தற்போது கனடா சென்றுள்ளனர் . அங்குள்ள வான்கூவர் நகரில் நடன நிகழ்ச்சிகள் உள்பட பலவற்றுக்கான ஒத்திகையில் அவர்கள் ஈடுபட்டுள்ளனர் . இதில் , கத்ரீனா கைஃப் , நடன பயிற்சி மேற்கொண்டு வருகிறார் . இதற்கான நடன பயிற்சி முடித்துவிட்டு , தங்கும் இடத்திற்கு புறப்பட்டுச் சென்ற கத்ரீனாவை ரசிகர்கள் பலர் செல்ஃபி எடுப்பதற்காக சூழந்து கொண்டனர் . இதற்கு கத்ரீனா மறுக்கவே , ரசிகர்கள் கோபத்துடன் அவரை தாக்குவது போல நடந்துகொண்ட சம்பவம் தற்போது வீடியோ காட்சியாக வைரலாகி வருகிறது . அந்த வீடியோவில் , கத்ரீனா சாலையில் நடந்து சென்றபோது , திடீரென அங்கு திரண்ட ரசிகர்கள் , செல்ஃபி எடுக்க போஸ் தரும்படி வலுக்கட்டாயம் செய்தனர் . ஆனால் , ஏற்கனவே நடனப் பயிற்சி செய்ததால் சோர்ந்து காணப்பட்ட கத்ரீனா , தன்னால் போஸ் தர முடியாது என மறுத்தார் . இதனால் கோபம் அடைந்த பெண் ரசிகைகள் சிலர் , ‘’பெரிய நடிகை என சொல்லிக்கொள்ளும் உன்னால் ஒரு புகைப்படத்திற்கு போஸ் தர முடியாதா ? , ’’ என கடுமையாக விமர்சித்தனர் . இதற்கு பதில் அளித்த கத்ரீனா , ‘’இப்படி பேசாதீர்கள் . நான் மிகவும் களைப்பாக இருக்கிறேன் . அதை புரிந்துகொள்ளாமல் ஏன் இப்படி பேசுகிறீர்கள் , ’’ எனப் பதில் தந்தார் . இருப்பினும் நிலைமை கட்டுக்கடங்காமல் போகவே , வேறு வழியின்றி அவர் களைப்புடன் செல்ஃபி எடுக்க போஸ் தந்தார் . எனினும் , நிலைமை கட்டுக்கடங்காமல் போகவே , அவரது பாதுகாவலர்கள் அங்கு வந்து ரசிகர் கூட்டத்தை அப்புறப்படுத்த தொடங்கினர் . இதையடுத்து , அங்கிருந்த ரசிகர்கள் , ‘’நாங்கள் ஒன்றும் கத்ரீனாவுக்காக வரவில்லை . சல்மான் கானுக்காக வந்துள்ளோம் . கத்ரீனாவை நாங்கள் வெறுக்கிறோம் , ’’ என கோஷமிட்டனர் . இதனால் , அங்கு பெரும் பரபரப்பு நிலவியது .


சாம்பியன்ஸ் லீக் கால்பந்து போட்டியில் மூன்றாவது முறையாக ரியல் மாட்ரிட் அணி இறுதி சுற்றுக்கு முன்னேறியுள்ளது . ஐரோப்பாவில் உள்ள பிரபல கால்பந்து கிளப் அணிகளுக்கு இடையேயான சாம்பியன்ஸ் லீக் போட்டியின் அரையிறுதிச் சுற்றுப் போட்டிகள் இரண்டு கட்டமாக ரியல் மாட்ரிட் அணிக்கும் , பேயர்ன் மியுனிச் அணிகளுக்கும் இடையே நடைபெற்றது . மாட்ரிட்டில் நடைபெற்ற முதல் சுற்று போட்டியில் 2 - 2 என்ற கோல் கணக்கில் சமனில் முடிவடைந்தது . இரண்டாம் சுற்று ஆட்டத்தில் 2 - 1 என்ற கோல் கணக்கில் ரியல் மாட்ரிட் அணி வென்று இறுதிச் சுற்றுக்கு தொடர்ந்து மூன்றாவது முறையாக தகுதி பெற்றது . மாட்ரிட் அணியின் கரீம் பென்சாமா முதல் பாதியில் அடித்த கோல் மூலம் இரு அணிகளும் தலா ஒரு கோல் அடித்திருந்தன . இரண்டாம் பாதியிலும் பென்சாமா அடித்த கோலால் மாட்ரிட் அணி முன்னிலை பெற்றது . இரு சுற்றுக்களில் பெற்ற கோல்கள் அடிப்படையில் 4 - 3 என்ற சராசரியில் ரியல் மாட்ரிட் அணி இறுதிக்கு முன்னேறியது . இது மூன்றாவது முறையாக இந்தப் போட்டியில் ரியல் மாட்ரிட் அணி முன்னேறியுள்ளது .


கஜா புயல் காரணமாக நாகை புதுக்கோட்டை உள்ளிட்ட காவிரி டெல்டா மாவட்டங்கள் மிகக் கடுமையான பாதிப்புக்கு ஆளாகியிருக்கும் நிலையில் தமிழக சினிமா துறையினர் இதுவரை உருப்படியாய் எந்த உதவியும் அறிவிக்காத நிலையில் மக்கள் அவர்கள் மேல் கடும் கோபத்துக்கு ஆளாகியுள்ளனர் . இந்நிலையில் நடிகர் சூர்யா குடும்பத்தினர் சற்றுமுன்னதாக ரூ . 50 லட்சம் நிதி வழங்க முன்வந்துள்ளனர் . கஜா புயல் பாதிப்பில் சிக்கிய மக்களில் பெரும்பாலானோருக்கு அரசின் நிவாரண உதவிகள் கிடைக்கவில்லை அதனால் தனிநபர்களும் தொண்டு நிறுவனங்களும் பெரிதும் உதவி வருவதாகவும் ஆனால் அவை போதவில்லை என்றும் அங்கிருந்து வரும் தகவல்கள் தெரிவிக்கின்றன . இந்நிலையில் திரைத்துறையிலிருந்து யாரும் உதவிக்கரம் நீட்டவில்லை கேரள வெள்ள பாதிப்புக்கு நடந்த உதவிகளில் சிறு பகுதி கூட எங்களுக்கு வரவில்லை என்கிற குற்றச்சாட்டு எழுந்தது . இந்நிலையில் சற்றுமுன்னர் நடிகர் சிவகுமார் , சூர்யா , கார்த்தி ஆகியோர் சார்பில் ஐம்பது இலட்சம் நிவாரண உதவி கொடுப்பதாக அறிவிக்கப்பட்டிருக்கிறது . தன்னார்வ தொண்டு நிறுவனங்கள் மூலம் இந்த உதவித்தொகை பாதிக்கப்பட்ட இடங்களுக்கு கொடுக்கப்படும் என்றும் சிவகுமார் தரப்பில் சொல்லியிருக்கிறார்கள் . சூர்யா குடும்பத்தின் இந்த உதவிக்கு பாதிக்கப்பட்டவர்களும் அவர்களுக்கு உதவி செய்பவர்களும் பாராட்டு தெரிவித்து வரும் வேளையில் மற்ற முன்னணி நடிகர்கள் எவ்வகையிலும் உதவ முன்வராமலிருப்பது ஏன் என்ற கேள்விகள் சமூக வலைதளங்களில் எழுப்பப்பட்டு வருகின்றன .


அறிமுக இயக்குனர்கள் தங்கள் அத்தனை உழைப்பையும் அறிவையும் கொட்டி பல நல்ல படங்களை எடுத்தாலும் , அதில் வெற்றி பெறுவது ஒரு சில படங்கள் மட்டுமே . . . மற்ற படங்கள் நல்ல கதைக்களம் கொண்டவையாக இருந்தாலும் எனோ தோல்வியை சந்திக்கிறது . ஆனால் பிரபல நடிகர்களில் வாரிசுகள் படம் எடுத்தால் , நடிகர்களில் ரசிகர்களே அந்த படத்தை கொண்டாடி வெற்றி பாதையை நோக்கி கொண்டுசெல்கின்றனர் . இந்நிலையில் பிரபலங்கள் பலரும் தங்களுடைய கருத்துக்கள் எப்படி பட்டவையாக இருந்தாலும் அதனை ட்விட்டர் மூலம் நேரடியாகவே கூறுகின்றனர் . இந்த பழக்கம் பாலிவுட்டில் இருந்து தற்போது கோலிவுட்டிற்கும் பரவியுள்ளது . தற்போது பிரபல பாடகி சுசித்ரா தன் ட்விட்டர் பக்கத்தில் ‘சௌந்தர்யா ரஜினிகாந்த் இயக்கத்தை தான் கோச்சடையான் என்ற கார்டூன் படத்தில் பார்த்துவிட்டோமே , பிறகு ஏன் மற்றொரு ( விஐபி - 2 ) படம் எடுத்து டார்ச்சர் செய்ய வேண்டும் ? ’ என்று கேட்டுள்ளார் . இது திரையுலகத்தில் உள்ள பலரையும் அதிர்ச்சியடைய செய்துள்ளது . மேலும் உண்மையில் சுசித்ரா தான் இந்த பதிவை போட்டாரா . . . என பலர் கேள்வி எழுப்பியுள்ளனர் . நாளைக்கே அவர் தனது ட்விட்டர் ஹேக் செய்யப்பட்டதாக கூறினாலும் ஆச்சர்யப்பட ஒன்றுமில்லை . . .


நாக்ஸ்வில்லே சேலஞ்சர் டென்னிஸ் போட்டியில் இறுதிச்சுற்றில் இந்தியாவின் லியாண்டர் பயஸ் - பூரவ் ராஜா இணை முதல் முறையாக வாகைச் சூடி அசத்தியது . நாக்ஸ்வில்லே சேலஞ்சர் டென்னிஸ் போட்டி அமெரிக்காவில் , இந்திய நேரப்படி ஞாயிற்றுக்கிழமை இரவில் நடைபெற்றது . இப்போட்டியின் இறுதிச்சுற்றில் லியாண்டர் பயஸ் - பூரவ் ராஜா இணை , அமெரிக்காவின் ஜேம்ஸ் செரட்டானி - ஆஸ்திரேலியாவின் பேட்ரிக் ஸ்மித் இணையை எதிர்கொண்டது . இந்த ஆட்டத்தின் முடிவில் பயஸ் - பூரவ் இணை 7 - 6 ( 4 ) , 7 - 6 ( 4 ) என்ற செட் கணக்கில் வெற்றி பெற்றது . கடந்த ஆகஸ்ட் மாதம் வின்ஸ்டன் - சலேம் ஓபன் டென்னிஸ் போட்டி முதல் பயஸ் - பூரவ் இணை சேர்ந்து விளையாடி வருகின்றனர் . அதில் அமெரிக்க ஓபனும் குறிப்பிடத்தக்க ஒன்று . இந்த இணை முதல் முறையாக இறுதிச்சுற்றுக்கு முன்னேறியது இந்தப் போட்டியில்தான் என்பது குறிப்பிடத்தக்கது . லியாண்டர் பயஸ் இந்த சீசனில் வெல்லும் 4 - ஆவது சேலஞ்சர் பட்டம் இதுவாகும் . அதில் லியான் சேலஞ்சர் , இல்க்லே சேலஞ்சர் ஆகிய போட்டிகளில் கனடாவின் ஆதில் ஷமாஸ்தினுடனும் , டல்லாஹஸி சேலஞ்சரில் அமெரிக்காவின் ஸ்காட் லிப்ஸ்கியுடனும் இணைந்து பட்டம் வென்றார் . பூரவ் ராஜா இதற்கு முன்பாக திவிஜ் சரணுடன் இணைந்து போர்டியாக்ஸ் சேலஞ்சரில் பட்டம் வென்றிருந்தார் . அத்துடன் சென்னை ஓபன் டென்னிஸ் போட்டியில் அவருடன் இறுதிச்சுற்று வரை முன்னேறியிருந்தார் . வெற்றிக்குப் பிறகு பூரவ் ராஜா பேசியதுஃ " பயஸ் உடன் இணைந்து விளையாடும்போது அதிகம் கற்றுக் கொண்டேன் . அடுத்து வரும் போட்டிகளிலும் சிறப்பாகச் செயல்படும் வகையில் எங்களிடையேயான ஒருங்கிணைப்பை மேம்படுத்திக் கொள்ள முயற்சிப்பேன் " என்று பேசினார் .


கடனை ரத்து பண்ணணும்னா நீங்க பணக்காரராக இருக்கனும்… ராகுல் அதிரடி பேச்சு… நரேந்திர மோடி அரசு பணக்காரர்களின் கடன்களை மட்டுமே ரத்து செய்கிறது என்றும் ஏழை விவசாயிகளின் கடன்கள் அவரது கண்களுக்கு தெரியவில்லை எனவும் , காங்கிரஸ் துணைத்தலைவர் ராகுல் காந்தி குற்றம் சாட்டினார் . உத்தரபிரதேச மாநிலத்தில் நடைபெற்று வரும் சட்டசபைத் தேர்தலில் இறுதி கட்ட வாக்குப்பதிவு நாளை மறுநாள் நடக்க உள்ளது . இதையொட்டி காங்கிரஸ் கட்சியின் , துணைத் தலைவர் ராகுல்காந்தி , சோன்பத்ரா நகரில் நடந்த தேர்தல் பிரச்சார கூட்டத்தில் பேசினார் . அப்போது மோடி அரசிடம் , விவசாயிகள் வாங்கிய 50,000 கோடி ரூபாய் கடனை ரத்து செய்ய கோரிக்கை விடுத்திருந்தேன் . ஆனால்அதற்கு எந்தவிதமான நடவடிக்கையும் எடுக்கவில்லை என குற்றம்சாட்டினார் . முன்னாள் பிரதமர் மன்மோகன் சிங் தலைமையிலான ஐ . மு . , கூட்டணி அரசு அரசு 70,000 கோடி ரூபாய் வரையில் விவசாயிகள் கடனை ரத்து செய்தது என குறிப்பிட்ட ராகுவ் காந்தி , மோடி அரசு இந்தியாவின் பெரும் பணக்காரர்களின் 1 கோடியே 40 லட்சம் கோடி கடனை மட்டுமே ரத்து செய்து உள்ளது என தெரிவித்தார் . மோடி பணக்காரர்களின் கடனை மட்டுமே ரத்து செய்வார் என குறிப்பிட்ட ராகுல் காந்தி , ஏழைகள் என்றால் அவருக்கு அறவே பிடிக்காது என தெரிவித்தார் . பிரதமர் நரேந்திர மோடி , ஆட்சிக்கு வந்ததும் ஆண்டுதோறும் 2 கோடி இளைஞர்களுக்கு வேலை வாய்ப்பு அளிக்கப்படும் என வாக்குறுதி அளித்திருந்தார் . ஆனால் இதுவரை வாக்குறுதி நிறைவேற்றப்படவில்லை எனவும் ராகுல் குற்றம்சாட்டினார் .


ரஜினியின் இளைய மகள் சௌந்தர்யா ரஜினிகாந்துக்கும் , தொழிலதிபர் அஸ்வினுக்கும் கடந்த 2010 ஆம் ஆண்டு பெற்றோர்கள் சம்மதத்துடன் மிகப்பிரமாண்டமாக திருமணம் நடந்தது . பின் தன்னுடைய மகனை பெற்று எடுக்க அம்மாவின் வீட்டுக்கு வந்த சௌந்தர்யா . . . கணவருடன் ஏற்பட்ட கருத்து வேறுபாடு காணரமாக நிரந்தரமாக பெற்றோருடன் தங்கி விட்டார் . ஆரம்பத்தில் இவர்களை மீண்டும் சேர்ந்து வைக்க பலர் போராடியும் முயற்சி தோல்வியில் முடிந்தது . சௌந்தர்யா மற்றும் அவருடைய கணவர் அஸ்வின் இருவரும் மனமுவந்து இந்தப் பிரிதலை விரும்புவதாக சென்னை குடும்பநல நீதிமன்றத்தில் மனு தாக்கல் செய்து விவாகரத்து பெற்று பிரிந்தனர் . தற்போது சௌந்தர்யா தன்னுடைய மகன் வேத்துடன் பெற்றோர் வீட்டில் வசித்து வருகிறார் . விவாகரத்துக்கு பின் மீண்டும் தன்னுடைய கவனம் முழுவதையும் திரைப்படங்கள் இயக்குவது , அனிமேஷன் காட்சிகள் வடிவமைப்பது போன்ற வேலைகளில் செலுத்தினார் . இந்நிலையில் தற்போது , சொந்தர்யா ரஜினிகாந்த் தொழிலதிபர் மகன் ஒருவருடன் காதலில் இருந்ததாகவும் . இவர்களுடைய காதல் பற்றி அறிந்த , ரஜினி தற்போது சௌந்தர்யா ரஜினிகாந்தின் காதலுக்கு பச்சை கொடி காட்டி விட்டதாக கூறப்படுகிறது . சௌந்தர்யா ரஜினிகாந்தின் முதல் கணவர் அஸ்வின் ஏற்கனவே ஒரு பெண்ணை இரண்டாவதாக திருமணம் செய்து கொண்டுள்ள நிலையில் தற்போது சௌந்தர்யாவுக்கும் இரண்டாவது திருமணம் நடைபெற உள்ளதாக தகவல் வெளியாகியுள்ளது குறிப்பிடத்தக்கது .


டுவிட்டரில் அரசியல் செய்யும் கமலுக்கு விஷால் போல நேரடியாக தேர்தலில் களமிறங்க தைரியமில்லை என தினகரன் விமர்சித்துள்ளார் . ஆர் . கே . நகரில் தினகரன் பெற்ற வெற்றியை , வார இதழ் ஒன்றுக்கு எழுதும் தொடரில் கமல் விமர்சித்துள்ளார் . ஆர் . கே . நகர் இடைத்தேர்தல் ஆகப்பெரிய களங்கம் . ஜனநாயகத்திற்கு ஏற்பட்ட களங்கம் . ஆர் . கே . நகர் வெற்றி வாங்கப்பட்ட வெற்றி . அதற்கு மக்களும் உடந்தை என கமல் விமர்சித்திருந்தார் . நகரில் வெற்றி பெற்ற என்னை விமர்சனம் செய்வதாக நினைத்து கமல் , ஆர் . கே . நகர் மக்களை விமர்சித்துள்ளார் . இது அவரது வயதிற்கும் அனுபவத்திற்கும் மரியாதைக்கும் சரியான செயல் அல்ல . சினிமாவில் எழுதிக்கொடுத்து பேசும் வசனம் போல கமல் பேசியிருக்கிறார் . டோக்கனை நம்பியா மக்கள் வாக்களிப்பார்கள் ? ஆர் . கே . நகரில் எனது வெற்றியை ஏற்றுக்கொள்ள மனமில்லாமல் மக்களை குற்றம்சாட்டுகின்றனர் . கமலுக்கு அரசியல் தெரியவில்லை . சினிமா வசனம் போல பேசியிருக்கிறார் . மக்களை குற்றம்சுமத்தும் அவர் , அரசியல் பற்றி தெரியாமல் அரசியலில் தாக்குப் பிடித்து நிற்க முடியுமா ? அரசியல் கட்சி தொடங்கி அரசியலில் செயல்படப் போவதாக கமல் கூறுகிறார் . டுவிட்டரில் அரசியல் செய்து வருகிறார் . ஆர் . கே . நகரில் விஷால் நேரடியாக களத்தில் இறங்கினார் . ஆனால் அவர் போட்டியிடுவதை விரும்பாதவர்கள் , அவரை போட்டியிட விடாமல் செய்தனர் . விஷால் நேரடியாக களத்தில் இறங்கினார் . ஆனால் கமல் , விஷாலைப் போல அதிரடியாக இறங்கவில்லை . வருவதாகத்தான் சொல்கிறார் . பணத்திற்காக மக்கள் வாக்களித்திருந்தால் , ஆர் . கே . நகரில் இரட்டை இலை தான் வெற்றி பெற்றிருக்க வேண்டும் . ஆனால் அரசின் மீதான அதிருப்தியை ஒட்டுமொத்த தமிழ்நாட்டு மக்களின் பிரதிநிதியாக ஆர் . கே . நகர் மக்கள் எங்களுக்கு வாக்களித்து வெற்றி பெற செய்துள்ளனர் . ஜெயலலிதாவின் அரசியல் வாரிசு சசிகலா தலைமையில் செயல்படும் நாங்கள்தான் என்பதை நிரூபித்து காட்டியுள்ளனர் . டோக்கனை நம்பியா மக்கள் வாக்களிப்பார்கள் ? ஆர் . கே . நகரில் எனது வெற்றியை ஏற்றுக்கொள்ள மனமில்லாமல் மக்களை குற்றம்சாட்டுகின்றனர் . கமலுக்கு அரசியல் தெரியவில்லை . சினிமா வசனம் போல பேசியிருக்கிறார் . மக்களை குற்றம்சுமத்தும் அவர் , அரசியல் பற்றி தெரியாமல் அரசியலில் தாக்குப் பிடித்து நிற்க முடியுமா ? என தினகரன் பேசியுள்ளார் .


டெல்லியில் விவசாயிகள் நடத்து போராட்டமா ? குரங்கு வித்தையா ? என்று பாஜக தேசிய செயலாளர் ஹெச் . ராஜா கிண்டல் செய்துள்ளார் . இது குறித்து தனியார் தொலைக்காட்சி ஒன்றிற்கு அளித்துள்ள நேர்காணலில் , “டெல்லியில் போராட்டம் நடத்துபவர்கள் , எலியை கடிப்பது , பாம்பை கடிப்பது , அம்மணமாக செல்வது , சேலைக் கட்டிக்கொள்வது , மோடியை போன்று முகமூடி அணிந்துகொண்டு சவுக்கால் அடிப்பது போன்ற செயல்களில் ஈடுபட்டு வருகின்றனர் . நான் கேட்கிறேன் . இவர்கள் நடத்துவது போராட்டமா அல்லது குரங்கு வித்தையா ? போராட்டத்திற்கு தலைமை தாங்கும் அய்யாக்கண்ணு விவசாயியே கிடையாது . தமிழ்நாடு கள் இயக்க ஒருங்கிணைப்பாளர் நல்லுச்சாமி கூட , தமிழக விவசாயிகளை கேவலப்படுத்தும் அய்யாக்கண்ணுக்கு ஒருபோதும் ஆதரவு கொடுக்கக்கூடாது என்று தெரிவித்துள்ளார் . இவர் தென்னிந்திய நதிகள் இணைப்புச் சங்கத் தலைவராக உள்ளார் . ஆனால் , நதிகளை ஒருபோதும் இணைக்க முடியாது என்று கூறிய ராகுல் காந்தியுடன் அவர் தோள் போட்டுக் கொள்கிறார் .


நடிகை குஷ்பு திமுகாவில் இருந்தபோது முட்டை , மற்றும் செருப்பால் அடித்து வெளியேற்றப்பட்டவர் என்றும் மீண்டும் அதே நிலை குஷ்புவுக்கு வேண்டாம் என்று காங்கிரஸ் கட்சியில் தமிழக தலைவர் திருநாவுக்கரசர் எச்சரித்துள்ளார் . குஷ்பு பேசியதுஃ காங்கிரஸ் கட்சியின் தமிழக தலைமை விரைவில் மாறும் என்று நடிகையும் காங்கிரஸ் கட்சியின் செய்தி தொடர்பாளருமான குஷ்பு தெரிவித்திருந்தார் செய்தியாளர்களிடம் பேசினார் . வலுக்கும் கண்டனம்ஃ இவரின் இந்த பேச்சுக்கு , திருநாவுக்கரசர் கடும் கண்டனம் தெரிவித்துள்ளார் . மேலும் குஷ்பு திமுகவில் இருந்தபோது ஏன் வெளியேற்றப்பட்டார் என்பது தமிழக மக்களுக்கும் தி . மு . க தொண்டர்களுக்கும் நன்றாக தெரியும் . அவரை முட்டை மற்றும் செருப்பால் அடித்து வெளியேற்றினார்கள் . அந்தநிலை காங்கிரஸ் கட்சியிலும் திரும்பும் என்பதை எச்சரிக்கையாக சொல்லிக் கொள்ள விரும்புவதாக கூறினார் " . மேலும் " நான் ராகுல்காந்தியின் நேரடி உத்தரவின் பேரில் தமிழக காங்கிரஸ் தலைவராக நியமிக்கப்பட்டுள்ளேன் . எனவே என்னை பற்றி பேசுவதற்கு குஷ்புவிற்கு எந்த அருகதையும் கிடையாது . என்னை பதவியில் இருந்து நீக்குவேன் என குஷ்பு கூறுகிறார் . அந்த யோக்கியதை அவருக்கு கொஞ்சம் கூட கிடையாது . என்னை பதவி நீக்கம் செய்ய அவர் யார் . . ? பத்திரிக்கைகளில் செய்தி வர வேண்டும் என்பதற்காக என்ன வேண்டுமானாலும் பேசலாமா . . . ? என்று கோபமாக பல கேள்விகளை எழுப்பினார் . இதைதொடர்ந்து பேசிய இவர் நான் ஜெயலலிதாவையே பார்த்தவன் , குஷ்பு எம்மாத்திரம் . 2 மாதத்தில் என்னை தலைவர் பதவியில் இருந்து தூக்கி விடுவதாக கூறுகிறார் . அப்படி என்னை பதவியில் இருந்து தூக்காவிட்டால் கட்சியில் இருந்து ராஜினாமா செய்ய அவர் தயாரா என்றும் சொன்னது நிறைவேறவில்லை என்றால் தூக்கில் தொங்க தயாரா ? வேண்டாத வேலைகளில் தலையிட்டு கயிறு திரிப்பதை விட்டு விட வேண்டும் என குஷ்புவை கடுமையாக எச்சரித்தார் .


கேப்டன் கூல் என புகழப்படும் சென்னை அணியின் கேப்டன் தோனி , இந்த ஐபிஎல் சீசனில் சில தருணங்களில் சூடானார் . பஞ்சாப்புக்கு எதிரான போட்டியிலும் அப்படியொரு சம்பவம் நடந்தது . ஐபிஎல் 11வது சீசன் விறுவிறுப்பான இறுதி கட்டத்தை எட்டியுள்ளது . லீக் போட்டிகள் நேற்றுடன் முடிவடைந்தன . ஹைதராபாத் , சென்னை , கொல்கத்தா , ராஜஸ்தான் ஆகிய 4 அணிகளும் பிளே ஆஃப் சுற்றுக்கு தகுதி பெற்றுள்ளன . கடைசி லீக் போட்டி சென்னை மற்றும் பஞ்சாப் அணிகளுக்கு இடையே புனே மைதானத்தில் நேற்றிரவு 8 மணிக்கு நடைபெற்றது . இந்த போட்டியில் பஞ்சாப் அணியை 5 விக்கெட் வித்தியாசத்தில் வீழ்த்தி சென்னை அணி வெற்றி பெற்றது . டாஸ் வென்ற சென்னை அணி கேப்டன் தோனி , பவுலிங் தேர்வு செய்ததால் , முதலில் பேட்டிங் செய்த பஞ்சாப் அணி , 19.4 ஓவருக்கு 153 ரன்களுக்கு ஆல் அவுட்டானது . இதையடுத்து 19.1 ஓவரில் இலக்கை எட்டி சென்னை அணி , 5 விக்கெட் வித்தியாசத்தில் வெற்றி பெற்றது . இந்த போட்டியில் , பஞ்சாப் அணி பேட்டிங்கின் போது , கூல் தோனியை ஜடேஜாவும் பிராவோவும் இணைந்து டென்ஷனாக்கிவிட்டனர் . பஞ்சாப் அணிக்கு 8வது ஓவரை ஷர்துல் தாகூர் வீசினார் . அந்த ஓவரின் 5வது பந்தை திவாரி அடிக்க , பந்து ஜடேஜாவிடம் சென்றது . திவாரியும் மில்லரும் ரன் ஓடினர் . அந்த பந்தை பிடித்த ஜடேஜா , ரன் அவுட் ஆக்கும் முனைப்பில் வீச , பந்து ஸ்டம்பில் படாமல் , பிராவோவிடம் சென்றது . அதற்குள் பேட்ஸ்மேன்கள் இருவரும் மற்றொரு ரன் ஓட , பிராவோவும் ரன் அவுட் ஆக்கும் முனைப்பில் பந்தை வீசினார் . அந்த பந்தை தோனியும் ராயுடுவும் விட்டுவிட , பிராவோ வீசிய பந்து பில்லிங்ஸிடம் சென்றது . அதனால் திவாரியும் மில்லரும் மீண்டும் ஒரு ரன் ஓடினர் . பிராவோ வீசிய பந்தை பிடித்த பில்லிங்ஸ் , தாகூரிடம் வீசினார் . ஒரு வழியாக அவர்களின் த்ரோ விளையாட்டு முடிவுக்கு வந்தது . ஆனால் திவாரியும் மில்லரும் 3 ரன்கள் ஓடிவிட்டனர் . ஒரு ரன்னுட்டன் நிற்கவேண்டிய இடத்தில் , தேவையில்லாத ஓவர் த்ரோவால் 2 ரன்கள் கூடுதலாக எடுத்தனர் . அதனால் கேப்டன் கூல் தோனி , சற்று கடுப்பானார் . இந்த சீசன் முழுவதுமே கேப்டன் கூல் தோனியை அந்த அணி வீரர்கள் கூலாக இருக்கவிடவில்லை . கடைசி ஓவர்களில் சொதப்பல் பவுலிங் , சொதப்பலான ஃபீல்டிங் என தோனியை டென்ஷாக்கி கொண்டே இருக்கின்றனர் . சற்று கடுப்பானாலும் கேப்டன் கூல் , அதை வெளிக்காட்டாமல் , உடனடியாக கூலாகி , அணியை சிறப்பாக வழிநடத்தி வெற்றியை பறித்துவிடுகிறார் .


தோனி தனக்கு விக்கெட் கீப்பிங் குறித்த பல ஆலோசனைகளை வழங்கியுள்ளதாக இந்திய அணியின் இளம் விக்கெட் கீப்பர் - பேட்ஸ்மேன் ரிஷப் பண்ட் தெரிவித்துள்ளார் . இங்கிலாந்துக்கு எதிரான டி20 மற்றும் ஒருநாள் முடிந்த நிலையில் , டெஸ்ட் தொடர் வரும் ஆகஸ்ட் ஒன்றாம் தேதி தொடங்குகிறது . இங்கிலாந்துக்கு எதிரான டெஸ்ட் போட்டிக்கான அணி , கடந்த 18ம் தேதி அறிவிக்கப்பட்டது . இந்த அணியில் இளம் வீரர் ரிஷப் பண்ட் இடம்பெற்றுள்ளார் . அணியில் சீனியர் விக்கெட் கீப்பரான தினேஷ் கார்த்திக்குடன் ரிஷப் பண்ட்டும் சேர்க்கப்பட்டுள்ளார் . இங்கிலாந்தில் நடந்த இங்கிலாந்து லயன்ஸ் மற்றும் வெஸ்ட் இண்டீஸ் ஏ அணிகளுக்கு எதிரான முத்தரப்பு ஒருநாள் தொடர் மற்றும் அங்கீகாரமில்லாத டெஸ்ட் தொடர் ஆகியவற்றில் சிறப்பாக ஆடினார் . ஐபிஎல் தொடரிலும் அதிரடியாக ஆடி அனைவரின் கவனத்தையும் ஈர்த்தார் . வித்தியாசமான ஷாட்களை ஆடும் ரிஷப் பண்ட் , எந்த வரிசையில் களமிறக்கினாலும் சூழலுக்கு ஏற்றவாறு ஆடினார் . ஐபிஎல் மட்டுமல்லாமல் , இங்கிலாந்து மண்ணிலும் சிறப்பாக ஆடியதால் , இங்கிலாந்துக்கு எதிரான டெஸ்ட் தொடரில் இந்திய அணியில் ரிஷப் பண்ட்டிற்கு வாய்ப்பு வழங்கப்பட்டுள்ளது . ரிஷப் பண்ட் அனைத்து விதமான போட்டிகளுக்கு ஏற்றவாறும் சூழலை உணர்ந்து ஆடக்கூடியவர் என்றும் அவரது முதிர்ச்சியான பேட்டிங்கை வெளிப்படுத்துவார் என்றும் இந்திய ஏ அணியின் பயிற்சியாளர் ராகுல் டிராவிட் நம்பிக்கை தெரிவித்துள்ளார் . இந்நிலையில் , இந்திய டெஸ்ட் அணியில் இடம்பெற்றது தொடர்பாக பேட்டியளித்த ரிஷப் பண்ட் , தோனி குறித்தும் பேசினார் . தோனி குறித்து பேசிய ரிஷப் , தோனி எனக்கு அண்ணன் மாதிரி . ஐபிஎல் தொடரின்போது அவரிடம் இருந்து நிறைய ஆலோசனைகளை பெற்றுள்ளேன் . எனக்கு தேவைப்படும் போதெல்லாம் அவரிடம் ஆலோசனைகள் கேட்பேன் . அவரும் நிறைய பயனுள்ள ஆலோசனைகளை கூறியுள்ளார் . விக்கெட் கீப்பருக்கு கண்கள் மற்றும் கைகளின் ஒருங்கிணைப்பு மற்றும் உடல் பேலன்ஸ் ஆகியவை மிக முக்கியம் என கூறியிருக்கிறார் . அவர் கூறிய அறிவுரைகளின்படி எனது திறமைகளை வளர்த்துக் கொண்டிருக்கிறேன் என ரிஷப் பண்ட் தெரிவித்துள்ளார் . தோனி பொதுவாகவே இளம் வீரர்களுக்கு , குறிப்பாக விக்கெட் கீப்பர்களுக்கு நிறைய ஆலோசனைகளை வழங்குவார் . ஐபிஎல் தொடரின் போது இளம் விக்கெட் கீப்பர்களான ரிஷப் பண்ட் மற்றும் இஷான் கிஷான் ஆகியோருக்கு அறிவுரைகள் வழங்கிய புகைப்படமும் செய்தியும் வைரலானது குறிப்பிடத்தக்கது .


அதிமுகவுக்கு இரட்டை இலை சின்னம் கிடைக்குமா என்பது சந்தேகமே என மத்திய துணை அமைச்சர் இல . கணேசன் சந்தேகம் எழுப்பியுள்ளார் . ஜெயலலிதா மறைவுக்குப்பிறகு அதிமுக இரண்டாக பிளவு அடைந்த பின்னர் , சசிகலா மற்றும் ஓ . பன்னீர்செல்வம் அணியென செயல்பட்டு வந்தது . அதிமுக இரட்டை இலை சின்னத்துக்கு உரிமை கோரி இரண்டு அணியினரும் , தேர்தல் ஆணையத்திடம் கோரி உள்ளனர் . இது தொடர்பாக இரண்டு அணியினரும் , இரட்டை இலை சின்னத்தை சட்டப்படி எப்பாடுபட்டாவது மீட்டெடுக்கும் முயற்சியில் இறங்கி உள்ளன . இந்த நிலையில் , மத்திய அமைச்சர் இல . கசேணன் கூறும்போது , அதிமுகவிற்கு இரட்டை இலைசின்னம் கிடைக்குமா என்பது சந்தேகமே என கேள்வி எழுப்பியுள்ளார் . இது குறித்து இன்று நாகர்கோவிலில் செய்தியாளர்களைச் சந்தித்தார் அவர் . அப்போது பேசிய அவர் , தமிழகத்தில் உள்ளாட்சி தேர்தலை அரசு உடனடியாக நடத்த வேண்டும் என்று கூறினார் . மேலும் , அதிமுகவிற்கு இரட்டை இலை சின்னம் கிடைக்குமா என்பது சந்தேகமே எனவும் இல . கணேசன் சேந்தேகம் எழுப்பியுள்ளார் .